Γ. Γεραπετρίτης: Καμία συζήτηση όσο η Τουρκία πιέζει στρατιωτικά | Anatropi News\nYou are at:Home»Πολιτική»Γ. Γεραπετρίτης: Καμία συζήτηση όσο η Τουρκία πιέζει στρατιωτικά\nΓ. Γεραπετρίτης: Καμία συζήτηση όσο η Τουρκία πιέζει στρατιωτικά\n«Δεν πρόκειται να γίνει καμία συζήτηση με την Άγκυρα όσο υφίσταται η στρατιωτική πίεση στην περιοχή μας», υπογράμμισε ο υπουργός Επικρατείας, Γιώργος Γεραπετρίτης μιλώντας στο ραδιόφωνο του Σκάι.\nΟ υπουργός Επικρατείας, αναφερόμενος στη Γαλλία είπε ότι από την αρχή της κρίσης με την Τουρκία, έχει δείξει ότι έχει διάθεση να αναλάβει ηγετικό ρολό και έχει επιδείξει έμπρακτη αλληλεγγύη στην χώρα μας.\nΓια την κύρωση των συμφωνιών με Αίγυπτο και Ιταλία για την οριοθέτηση ΑΟΖ που αναμένεται να γίνει αύριο Τετάρτη από την Ολομέλεια της Βουλής, ο κ. Γεραπετρίτης τόνισε ότι αποτελεί μεγάλη και ιστορική στιγμή για την χώρα. Ειδικά την συμφωνία με την Αίγυπτο την χαρακτήρισε επωφελή και δίκαιη.\nΚατηγόρησε για βαθύ λαϊκισμό την αξιωματική αντιπολίτευση και κάλεσε τον ΣΥΡΙΖΑ να αναθεωρήσει τη στάση του και να υπερψηφίσει τη συμφωνία, λέγοντας πως είναι αδιανόητη η άρνηση του κόμματος να αντιληφθεί την ιστορικότητα της στιγμής.\nPrevious ArticleΎφεση – ρεκόρ με 9,7% το β’ τρίμηνο στη Γερμανία\nNext Article Ν. Κεραμέως: Γιατροί θα ενημερώνουν τους μαθητές στα σχολεία για τη χρήση μάσκας


Panik Concert by Xiaomi – radiomastixa.gr\n27/12/2021 17/01/2022 Αργύρης Βλάττας 52 Views Panik\nPanik Concert by Xiaomi - 10 Years Celebration:\nΤα τραγούδια της μεγάλης συναυλίας κυκλοφορούν!\nΒρείτε το Panik Concert by Xiaomi – 10 years celebration στα ψηφιακά καταστήματα μουσικής:\nH Xiaomi Corporation ιδρύθηκε τον Απρίλιο του 2010. Εφαρμόζοντας το όραμα «γίνε φίλος με τον καταναλωτή και γίνε η πιο cool εταιρεία στην καρδιά των χρηστών». H Xiaomi συνεχώς κυνηγά καινοτομίες, εμπειρία χρήστη υψηλής ποιότητας και λειτουργική αποδοτικότητα. Η εταιρεία κατασκευάζει ασταμάτητα εκπληκτικά προϊόντα σε ειλικρινείς τιμές ώστε να μπορεί ο καθένας στον πλανήτη να απολαύσει μια καλύτερη ζωή μέσω της πρωτοποριακής τεχνολογίας. Η Xiaomi είναι μια από τις ηγέτιδες εταιρείες smartphone παγκοσμίως ενώ έχει εδραιωθεί και στο κλάδο του ΑΙοΤ (ΑΙ+ΙοΤ) με 374.5 εκατομμύρια έξυπνες συσκευές* συνδεδεμένες στη πλατφόρμα της. Τα προϊόντα της Xiaomi είναι διαθέσιμα σε πάνω από 100 χώρες και περιοχές του κόσμου. Τον Αύγουστο του 2021, η εταιρεία εντάχθηκε στη λίστα Fortune Global 500 για τρίτη φορά, στη 388ή θέση, ανεβαίνοντας 86 θέσεις από το 2020.Η Xiaomi στην Ελλάδα δραστηριοποιείται από το 2016, προσφέροντας μια πλήρη γκάμα smartphones και έξυπνων συσκευών στο ελληνικό κοινό. Η διανομή των προϊόντων Xiaomi στην Ελλάδα πραγματοποιείται από την Info Quest Technologies.\n← Γιώργος Κουρτέσης\nStrat & BeTaf →\n18/11/2019 Αργύρης Βλάττας Δεν επιτρέπεται σχολιασμός στο Los Dos o Más


VolosFans.com: Για το γόητρο και την φανέλα!(pregame)\nΓια το γόητρο και την φανέλα!(pregame)\nΣε ένα παιχνίδι γοήτρου ο Ολυμπιακός αντιμετωπίζει τον ΠΑΟΚ την Πέμπτη στις 15:00 στο ΕΑΚ.\nΗ ομάδα μας έχει ήδη αποκλειστεί από την συνέχεια του Κυπέλλου Ελλάδας σε αντίθεση με τον αντίπαλό του που έχει προκριθεί.\nΈτσι οι δύο ομάδες θα παίξουν μόνο για το γόητρο με τους ερυθρόλευκους να θέλουν μία νίκη ψυχολογίας ενόψη του δύσκολου παιχνιδιού της Δευτέρας με την Καλλιθέα.\nΜε αλλαγές θα παραταχθούν οι ερυθρόλευκοι στο ΕΑΚ αφού ο Σούλης Παπαδόπουλος δεν θα έχει στην διάθεσή του τον τραυματία Διαμαντόπουλο ,ενώ θα προφυλαχθούν οι Φερνάντες, Ντεπέτρις και Λεόν.\nH αποστολη των ερυθρολεύκων είναι η παρακάτω:\nΠολύζος, Γουόρντεν, Αρβανίτης, Καρράς, Ντάσιος, Χρυσοστομίδης, Χιντζίδης, Τσιλιγκίρης, Τσιάρας, Νάστος, Σκοπελίτης, Νικολιάς, Αλαμάνης, Κεσίδης, Παναγιώτου, Δασκαλάκης, Νικολόπουλος, Κυζιρίδης, Γκουγκούδης.\nΑπό την άλλη και ο ΠΑΟΚ θα έχει πολλές αλλαγές αφού η αποστολή της ομάδας αποτελείται από τους εξής: Μελίσσας, Σιαμπάνης, Κοροβέσης, Σκόνδρας, Αντόνις , Τσελεπίδης, Δεληγιαννίδης , Δημητριάδης, Δημητρίου, Κάκκο, Κτιστόπουλος, Παναγιωτίδης, Συράκος, Τοπαλίδης, Χατζηδίμπας Κ., Χατζηδίμπας Β., Κούστα.\nΤα εισιτήρια του αγώνα κοστίζουν 10 ευρώ ενώ μεμονωμένα θα έρθουν όποιοι οπαδοί του ΠΑΟΚ θέλουν να παρακολουθήσουν τον αγώνα.\nΗ προϊστορία των συναντήσεων είναι υπέρ των Θεσσαλονικέων.\nΔιαιτητής του αγώνα ορίστηκε ο Σταθόπουλος.\nΤο παιχνίδι θα αρχίσει στις 15:00 καλύπτεται τηλεοπτικά από τον ΟΤΕ ενώ το VolosFans θα βρίσκεται στο ΕΑΚ και θα σας μεταφέρει σε πραγματικό χρόνο τα όσα γίνονται στο παιχνίδι.\nΕτικέτες Κύπελλο Ελλάδας, ΠΑΟΚ


Παγκόσμια Ημέρα Αυτισμού: Οι ειδικοί τονίζουν την ανάγκη υποστηρικτικού κοινωνικού πλαισίου - Εναλλακτική Δράση\nΑυτισμός, Ειδήσεις, Παιδιά, Ψυχολογία\nΗ Παγκόσμια Ημέρα Αυτισμού (World Autism Awareness Day) καθιερώθηκε με απόφαση της Γενικής Συνέλευσης του ΟΗΕ (Ψήφισμα 62/139) στις 18 Δεκεμβρίου 2007 και διεξάγεται κάθε χρόνο στις 2 Απριλίου, αρχής γενομένης από το 2008. Η μέρα αυτή δεν είναι μέρα εορτασμού αλλά αφύπνισης σε πολλά επίπεδα.\nΟ όρος «αυτισμός» χρησιμοποιήθηκε για πρώτη φορά το 1911, από τον ψυχίατρο Eugen Bleuler, περιγράφοντας την κοινωνική και επικοινωνιακή δυσκολία των ατόμων αυτών με τον κοινωνικό τους περίγυρο. Η λέξη προέρχεται ετυμολογικά από τη λέξη «εαυτός» και υποδεικνύει την απομόνωση που βιώνει το άτομο. Πρόκειται για μια ισόβια και πολύπλοκη εκ γενετής νευροαναπτυξιακή διαταραχή που τις περισσότερες φορές εκδηλώνεται νωρίς σε κάποια αναπτυξιακή φάση (συνήθως οι πρώτες δυσκολίες εμφανίζονται στα 3 έτη αλλά λειτουργικά εντοπίζονται αργότερα).\nΤο 2013 η Αμερικάνικη Ένωση Ψυχολόγων δημοσίευσε το διαγνωστικό εργαλείο DSM-5, όπου υποκατηγορίες αυτισμού (π.χ. σύνδρομο Asperger) κατατάσσονται πλέον στο φάσμα της διαταραχής. Πλέον μιλάμε για τη διαγνωστική τριάδα των διαταραχών αυτιστικού φάσματος, η οποία αναλύθηκε για πρώτη φορά το 1979 από την Lorna Wing στη Μεγάλη Βρετανία. Οι βασικοί πυλώνες που επηρεάζονται είναι η κοινωνική αλληλεπίδραση, η επικοινωνία και η στερεότυπη συμπεριφορά.\nΥπολογίζεται ότι 1 στις 50 οικογένειες έχουν στο σπίτι τους ένα άτομο στο φάσμα του αυτισμού. Παρά το γεγονός αυτό, είναι μια «αόρατη» ασθένεια, αφού όλοι αποφεύγουν να μιλήσουν γι’ αυτό, ελάχιστοι άνθρωποι είναι ενημερωμένοι και ευαισθητοποιημένοι και δεν υπάρχει επαρκής κρατική πρόνοια και στήριξη. Το αποτέλεσμα είναι τα άτομα με αυτισμό αλλά και οι οικογένειές τους να δυσκολεύονται σε πολλά επίπεδα.\nΟ αυτισμός δεν θεραπεύεται, ωστόσο η έγκαιρη διάγνωση βοηθά στο να υπάρξει έγκαιρη και εξειδικευμένη θεραπευτική παρέμβαση με στόχο τη βελτίωση της λειτουργικότητας των ατόμων. Τέτοιες παρεμβάσεις περιλαμβάνουν ειδικά προγράμματα λογοθεραπείας, εργοθεραπείας, αισθητηριακής ολοκλήρωσης και ψυχοκοινωνικής εκπαίδευσης. Σε πολλές περιπτώσεις, χρησιμοποιούνται και εναλλακτικές (επικουρικές) μορφές θεραπείας, όπως η θεραπευτική ιππασία ή προσεγγίσεις με εργαλείο την τέχνη.\nΤα άτομα με αυτισμό, όπως και οι οικογένειές τους, χρειάζονται ένα σταθερό σύστημα στήριξης από την πολιτεία, το εκπαιδευτικό σύστημα και την κοινωνία. Πρόκειται για την πιο συχνή νευροαναπτυξιακή διαταραχή και αποτελεί μέρος της πραγματικότητας. Έτσι, δεν θα πρέπει να αποτελεί ταμπού, αφού αποτελεί ζήτημα όλων μας. Αν υπάρξει σωστή παρέμβαση και στήριξη, τα άτομα αυτά μπορούν να αναπτύξουν έναν βαθμό λειτουργικότητας (ανάλογα και σε ποιο σημείο του φάσματος βρίσκονται) και οι οικογένειές τους να ανακουφιστούν.\nΜε πληροφορίες από sansimera.gr και mitera.gr


Η Αγγλική γλώσσα έχει 490.000 λέξεις από τις οποίες 41.615 λέξεις. είναι από την Ελληνική γλώσσα.(βιβλίο Γκίνες) Η Ελληνική με την... μαθηματική δομή της είναι η γλώσσα της πληροφορικής και της νέας γενιάς των εξελιγμένων υπολογιστών, διότι μόνο σ' αυτήν δεν υπάρχουν όρια.(Μπιλ Γκέιτς, Microsoft) Η Ελληνική και η Κινέζικη. είναι οι μόνες γλώσσες με ....\nσυνεχή ζώσα παρουσία από τους ίδιους λαούς και.....στον ίδιο χώρο εδώ και 4.000 έτη. Όλες οι γλώσσες θεωρούνται κρυφοελληνικές, με πλούσια δάνεια από τη μητέρα των γλωσσών, την Ελληνική. (Francisco Adrados, γλωσσολόγος). Η Ελληνική γλώσσα έχει λέξεις για έννοιες οι οποίες παραμένουν χωρίς απόδοση στις υπόλοιπες γλώσσες, όπως άμιλλα, θαλπωρή και φιλότιμο Μόνον η Ελληνική γλώσσα ξεχωρίζει τη ζωή από το βίο, την αγάπη από τον έρωτα. Μόνον αυτή διαχωρίζει, διατηρώντας το ίδιο ριζικό θέμα, το ατύχημα από το δυστύχημα, το συμφέρον από το ενδιαφέρον. Το εκπληκτικό είναι ότι η ίδια η Ελληνική γλώσσα μας διδάσκει συνεχώς πώς να γράφουμε σωστά. Μέσω της ετυμολογίας, μπορούμε να καταλάβουμε ποιός είναι ο σωστός τρόπος γραφής ακόμα και λέξεων που ποτέ δεν έχουμε δει ή γράψει. Το «πειρούνι» για παράδειγμα, για κάποιον που έχει βασικές γνώσεις Αρχαίων Ελληνικών, είναι προφανές ότι γράφεται με «ει» και όχι με «ι» όπως πολύ άστοχα το γράφουμε σήμερα. Ο λόγος είναι πολύ απλός, το «πειρούνι» προέρχεται από το ρήμα «πείρω» που σημαίνει τρυπώ-διαπερνώ, ακριβώς επειδή τρυπάμε με αυτό το φαγητό για να το πιάσουμε. Επίσης η λέξη «συγκεκριμένος» φυσικά και δεν μπορεί να γραφτεί «συγκεκρυμμένος», καθώς προέρχεται από το «κριμένος» (αυτός που έχει δηλαδή κριθεί) και όχι βέβαια από το «κρυμμένος» (αυτός που έχει κρυφτεί). Άρα το να υπάρχουν πολλά γράμματα για τον ίδιο ήχο (π.χ. η, ι, υ, ει, οι κτλ) όχι μόνο δεν θα έπρεπε να μας δυσκολεύει, αλλά αντιθέτως να μας βοηθάει στο να γράφουμε πιο σωστά, εφόσον βέβαια έχουμε μια βασική κατανόηση της γλώσσας μας. Επιπλέον η ορθογραφία με την σειρά της μας βοηθάει αντίστροφα στην ετυμολογία αλλά και στην ανίχνευση της ιστορική πορείας της κάθε μίας λέξης. Και αυτό που μπορεί να μας βοηθήσει να κατανοήσουμε την καθημερινή μας νεοελληνική γλώσσα περισσότερο από οτιδήποτε άλλο, είναι η γνώση των Αρχαίων Ελληνικών. Είναι πραγματικά συγκλονιστικό συναίσθημα να μιλάς και ταυτόχρονα να συνειδητοποιείς τι ακριβώς λές, ενώ μιλάς και εκστομίζεις την κάθε λέξη ταυτόχρονα να σκέφτεσαι την σημασία της. Είναι πραγματικά μεγάλο κρίμα να διδάσκονται τα Αρχαία με τέτοιο φρικτό τρόπο στο σχολείο ώστε να σε κάνουν να αντιπαθείς κάτι το τόσο όμορφο και συναρπαστικό. Η ΣΟΦΙΑ Στη γλώσσα έχουμε το σημαίνον (την λέξη) και το σημαινόμενο (την έννοια). Στην Ελληνική γλώσσα αυτά τα δύο έχουν πρωτογενή σχέση, καθώς αντίθετα με τις άλλες γλώσσες το σημαίνον δεν είναι μια τυχαία σειρά από γράμματα. Σε μια συνηθισμένη γλώσσα όπως τα Αγγλικά μπορούμε να συμφωνήσουμε όλοι να λέμε το σύννεφο car και το αυτοκίνητο cloud, και από την στιγμή που το συμφωνήσουμε να ισχύει. Στα Ελληνικά κάτι τέτοιο είναι αδύνατον. Γι' αυτό το λόγο πολλοί διαχωρίζουν τα Ελληνικά σαν «εννοιολογική» γλώσσα από τις υπόλοιπες «σημειολογικές» γλώσσες. Μάλιστα ο μεγάλος φιλόσοφος και μαθηματικός Βένερ Χάιζενμπεργκ είχε παρατηρήσει αυτή την σημαντική ιδιότητα για την οποία είχε πει «Η θητεία μου στην αρχαία Ελληνική γλώσσα υπήρξε η σπουδαιότερη πνευματική μου άσκηση. Στην γλώσσα αυτή υπάρχει η πληρέστερη αντιστοιχία ανάμεσα στην λέξη και στο εννοιολογικό της περιεχόμενο». Όπως μας έλεγε και ο Αντισθένης, «Αρχή σοφίας, η των ονομάτων επίσκεψις». Για παράδειγμα ο «άρχων» είναι αυτός που έχει δική του γη (άρα=γή + έχων). Και πραγματικά, ακόμα και στις μέρες μας είναι πολύ σημαντικό να έχει κανείς δική του γη / δικό του σπίτι. Ο «βοηθός» σημαίνει αυτός που στο κάλεσμα τρέχει. Βοή=φωνή + θέω=τρέχω. Ο Αστήρ είναι το αστέρι, αλλά η ίδια η λέξη μας λέει ότι κινείται, δεν μένει ακίνητο στον ουρανό (α + στήρ από το ίστημι που σημαίνει στέκομαι). Αυτό που είναι πραγματικά ενδιαφέρον, είναι ότι πολλές φορές η λέξη περιγράφει ιδιότητες της έννοιας την οποίαν εκφράζει, αλλά με τέτοιο τρόπο που εντυπωσιάζει και δίνει τροφή για τη σκέψη. Για παράδειγμα ο «φθόνος» ετυμολογείται από το ρήμα «φθίνω» που σημαίνει μειώνομαι. Και πραγματικά ο φθόνος σαν συναίσθημα, σιγά-σιγά μας φθίνει και μας καταστρέφει. Μας «φθίνει» - ελαττώνει ως ανθρώπους - και μας φθίνει μέχρι και την υγεία μας. Και, βέβαια, όταν αναφερόμαστε σε κάτι που είναι τόσο πολύ ώστε να μην τελειώνει, πως το λέμε; Μα, φυσικά, «άφθονο». Έχουμε τη λέξη «ωραίος» που προέρχεται από την «ώρα». Διότι για να είναι κάτι ωραίο, πρέπει να έλθει και στην ώρα του. Ωραίο δεν είναι το φρούτο όταν είναι άγουρο ή σαπισμένο και ωραία γυναίκα δεν είναι κάποια ούτε στα 70 της άλλα ούτε φυσικά και στα 10 της. Ούτε το καλύτερο φαγητό είναι ωραίο όταν είμαστε χορτάτοι, επειδή, σε αυτή την περίπτωση, δεν μπορούμε να το απολαύσουμε. Ακόμα έχουμε την λέξη «ελευθερία» για την οποία το «Ετυμολογικόν Μέγα» διατείνεται «παρά το ελεύθειν όπου ερά» = το να πηγαίνει κανείς όπου αγαπά .. Άρα βάσει της ίδιας της λέξης, ελεύθερος είσαι όταν έχεις τη δυνατότητα να πάς όπου αγαπάς. Πόσο ενδιαφέρουσα ερμηνεία!!! Το άγαλμα ετυμολογείται από το αγάλλομαι (ευχαριστιέμαι) επειδή όταν βλέπουμε (σε αρχική φάση οι Θεοί) ένα όμορφο αρχαιοελληνικό άγαλμα η ψυχή μας ευχαριστείται, αγάλλεται. Και από το θέαμα αυτό επέρχεται η αγαλλίαση. Αν κάνουμε όμως την ανάλυση της λέξης αυτής θα δούμε ότι είναι σύνθετη από αγάλλομαι + ίαση(=γιατρειά). Άρα, για να συνοψίσουμε, όταν βλέπουμε ένα όμορφο άγαλμα (ή οτιδήποτε όμορφο), η ψυχή μας αγάλλεται και γιατρευόμαστε. Και πραγματικά, γνωρίζουμε όλοι ότι η ψυχική μας κατάσταση συνδέεται άμεσα με τη σωματική μας υγεία. Παρένθεση: και μια και το έφερε η «κουβέντα», η Ελληνική γλώσσα μας λέει και τι είναι άσχημο. Από το στερητικό «α» και την λέξη σχήμα μπορούμε εύκολα να καταλάβουμε τι. Για σκεφτείτε το λίγο. Σε αυτό το σημείο, δεν μπορούμε παρά να σταθούμε στην αντίστοιχη Λατινική λέξη για το άγαλμα (που μόνο Λατινική δεν είναι). Οι Λατίνοι ονόμασαν το άγαλμα, statua από το Ελληνικό «ίστημι» που ήδη αναφέραμε, και το ονόμασαν έτσι επειδή στέκει ακίνητο. Προσέξτε την τεράστια διαφορά σε φιλοσοφία μεταξύ των δύο γλωσσών, αυτό που σημαίνει στα Ελληνικά κάτι τόσο βαθύ εννοιολογικά, για τους Λατίνους είναι απλά ένα ακίνητο πράγμα. Είναι προφανής η σχέση που έχει η γλώσσα με τη σκέψη του ανθρώπου. Όπως λέει και ο George Orwell στο αθάνατο έργο του «1984», απλή γλώσσα σημαίνει και απλή σκέψη. Εκεί το καθεστώς προσπαθούσε να περιορίσει την γλώσσα για να περιορίσει την σκέψη των ανθρώπων, καταργώντας συνεχώς λέξεις. «Η γλώσσα και οι κανόνες αυτής αναπτύσσουν την κρίση», έγραφε ο Μιχάι Εμινέσκου, εθνικός ποιητής των Ρουμάνων. Μια πολύπλοκη γλώσσα αποτελεί μαρτυρία ενός προηγμένου πνευματικά πολιτισμού. Το να μπορείς να μιλάς σωστά σημαίνει ότι ήδη είσαι σε θέση να σκέφτεσαι σωστά, να γεννάς διαρκώς λόγο και όχι να παπαγαλίζεις λέξεις και φράσεις. Η ΜΟΥΣΙΚΟΤΗΤΑ Η Ελληνική φωνή κατά την αρχαιότητα ονομαζόταν «αυδή». Η λέξη αυτή δεν είναι τυχαία αφού προέρχεται από το ρήμα «άδω» που σημαίνει τραγουδώ. Όπως γράφει και ο μεγάλος ποιητής και ακαδημαϊκός Νικηφόρος Βρεττάκος: «Όταν κάποτε φύγω από τούτο το φώς θα ελιχθώ προς τα πάνω, όπως ένα ποταμάκι που μουρμουρίζει. Κι αν τυχόν κάπου ανάμεσα στους γαλάζιους διαδρόμους συναντήσω αγγέλους, θα τους μιλήσω Ελληνικά, επειδή δεν ξέρουνε γλώσσες. Μιλάνε Μεταξύ τους με μουσική». Ο γνωστός Γάλλος συγγραφεύς Ζακ Λακαρριέρ επίσης μας περιγράφει την κάτωθι εμπειρία από το ταξίδι του στην Ελλάδα:«Άκουγα αυτούς τους ανθρώπους να συζητούν σε μια γλώσσα που ήταν για μένα αρμονική αλλά και ακατάληπτα μουσική. Αυτό το ταξίδι προς την πατρίδα - μητέρα των εννοιών μας - μου απεκάλυπτε ένα άγνωστο πρόγονο, που μιλούσε μια γλώσσα τόσο μακρινή στο παρελθόν, μα οικεία και μόνο από τους ήχους της. Αισθάνθηκα να τα έχω χαμένα, όπως αν μου είχαν πει ένα βράδυ ότι ο αληθινός μου πατέρας ή η αληθινή μου μάνα δεν ήσαν αυτοί που με είχαν αναστήσει». Ο διάσημος Έλληνας και διεθνούς φήμης μουσικός Ιάνης Ξενάκης, είχε πολλές φορές τονίσει ότι η μουσικότητα της Ελληνικής είναι εφάμιλλη της συμπαντικής. Αλλά και ο Γίββων μίλησε για μουσικότατη και γονιμότατη γλώσσα, που δίνει κορμί στις φιλοσοφικές αφαιρέσεις και ψυχή στα αντικείμενα των αισθήσεων. Ας μην ξεχνάμε ότι οι Αρχαίοι Έλληνες δεν χρησιμοποιούσαν ξεχωριστά σύμβολα για νότες, χρησιμοποιούσαν τα ίδια τα γράμματα του αλφαβήτου. «Οι τόνοι της Ελληνικής γλώσσας είναι μουσικά σημεία που μαζί με τους κανόνες προφυλάττουν από την παραφωνία μια γλώσσα κατ' εξοχήν μουσική, όπως κάνει η αντίστιξη που διδάσκεται στα ωδεία, ή οι διέσεις και υφέσεις που διορθώνουν τις κακόηχες συγχορδίες», όπως σημειώνει η φιλόλογος και συγγραφεύς Α. Τζιροπούλου-Ευσταθίου. Είναι γνωστό εξάλλου πως όταν οι Ρωμαίοι πολίτες πρωτάκουσαν στην Ρώμη Έλληνες ρήτορες, συνέρρεαν να θαυμάσουν, ακόμη και όσοι δεν γνώριζαν Ελληνικά, τους ανθρώπους που «ελάλουν ώς αηδόνες». Δυστυχώς κάπου στην πορεία της Ελληνικής φυλής, η μουσικότητα αυτή (την οποία οι Ιταλοί κατάφεραν και κράτησαν) χάθηκε, προφανώς στα μαύρα χρόνια της Τουρκοκρατίας. Να τονίσουμε εδώ ότι οι άνθρωποι της επαρχίας, του οποίους συχνά κοροϊδεύουμε για την προφορά τους, είναι πιο κοντά στην Αρχαιοελληνική προφορά από ό,τι εμείς οι άνθρωποι της πόλεως. Η Ελληνική γλώσσα επιβλήθηκε αβίαστα (στους Λατίνους) και χάρη στην μουσικότητά της. Όπως γράφει και ο Ρωμαίος Οράτιος «Η Ελληνική φυλή γεννήθηκε ευνοημένη με μία γλώσσα εύηχη, γεμάτη μουσικότητα».\nΑνταίος 30 Ιουνίου 2012 4:25 μ.μ.\nΜακάρι να την δίδασκαν στην Ελλάδα με τον τρόπο που το κάνει ο αρθρογράφος...\nΑνώνυμος 30 Ιουνίου 2012 4:29 μ.μ.\nΤι να την κάνεις την προπαγάνδα με όλους τους ΑΓΡΑΜΜΑΤΟΥΣ χρυσαυγουλιάρηδες που είσαστε παρέα;\nΆσχολησου με κανα κομμουνιστικό...παραπέτο και αφήστε τα γράμματα σε...άλλους !\nΕίναι κληρονομιά απο Έλληνες σε Έλληνες και όχι σε...Βουλγαροκτόνους της οδού...Αχαρνών !\nΑνώνυμος 30 Ιουνίου 2012 5:32 μ.μ.\nΡε φιλαρακι, βλαμμενος εισαι?\nΑνώνυμος 30 Ιουνίου 2012 4:27 μ.μ.\nΑνταίος 30 Ιουνίου 2012 4:55 μ.μ.\nΕσύ τι ακριβώς θεωρείς τον εαυτό σου;


1000 άτομα δήλωσαν ζημιές - ΣΥΝΕΙΔΗΣΗ\nΣΥΝΕΙΔΗΣΗΑγροτικα Νεα1000 άτομα δήλωσαν ζημιές\n12 Φεβ 2015 10:11 12 Φεβ 2015 ΣΥΝΕΙΔΗΣΗ Αγροτικα Νεα, Αιτωλοακαρνανια\nΑπό τον παγετό του Ιανουαρίου υπήρξαν 1000 δηλώσεις από την Αιτωλοακαρνανία και την Άμφισσα. Σε ποιες περιοχές του νομού είναι όσοι επλήγησαν. Τι συμβαίνει με τον παγετό των τελευταίων εικοσιτετραώρων\nΑπό τον παγετό των τελευταίων εικοσιτετραώρων μέχρι και χθες δεν υπήρξε κάποια αναγγελία ζημιάς από τους παραγωγούς, αν και όπως δήλωσε ο προϊστάμενος του ΕΛΓΑ κ. Αλέξανδρος Κοντοσπύρος δεν υπήρχε και λόγος, αφού τα κλιμάκια του ΕΛΓΑ την περίοδο αυτή πραγματοποιούν τις εκτιμήσεις του παγετού του Ιανουαρίου και θα εντοπίσουν ότι έχει προκληθεί τώρα εντάσσοντάς το στην έκθεσή τους.\nΣυγκεκριμένα από τον παγετό του Ιανουαρίου στην Άμφισσα έκαναν αίτηση ότι επλήγησαν από τον παγετό 300 άτομα και στην Αιτωλ/νία 700 άτομα. Στο νομό μας οι παραγωγοί των πληγέντων περιοχών είναι αυτές του Αγρινίου, της Στράτου, των Καλυβίων, της Αμφιλοχίας, του Νεοχωρίου, της Κατοχής, της Μάστρου και γενικότερα της περιοχής των Οινιαδών.\nΣτην παρούσα φάση η κύρια καλλιέργεια είναι τα πορτοκάλια για τα οποία δεν υπήρξε όμως κάποια ενημέρωση, αν και όπως προαναφέραμε πιθανές καταστροφές από τον παγετό θα εντοπιστούν στους ελέγχους των κλιμακίων.


ΑΡΧΙΚΗ » Γυναίκα » Πρόσωπο » Κρέμες - Οροί Ματιών » La Roche Posay Toleriane Ultra Eye Contour 20ml\nVichy Dermablend Colour Corrector Neutralises Redness 4,5gr\nNatura Siberica Τονωτικό Αφρόλουτρο Βιολογικό Μούρο & Καφέ 280ml\nNature's Bounty Calcium 600mg with Vitamin D3 60tabs\nΚωδ. Προϊόντος: 2-500313\nΚαταπραΰνει άμεσα από τους ερεθισμούς. Δρα ενάντια στις σακούλες και στο πρήξιμο κάτω από τα μάτια.\nΚατάλληλο για το πολύ ευαίσθητο περίγραμμα των ματιών που εμφανίζει ερυθρότητα, πρήξιμο ή έλλειψη άνεσης. Η κρέμα Toleriane Ultra Eye Contour είναι ιδανική για χρήστες φακών επαφής. Ενυδατικά και ultra καταπραϋντικά συστατικά που συνδυάζονται με το κατοχυρωμένο σύμπλοκο [Neurosensine + Niacinamide] με καταπραϋντική και αντιφλεγμονώδη δράση και το Ιαματικό Νερό της La Roche-Posay με προστατευτική δράση.\nΜινιμαλιστική σύνθεση σε νέα αεροστεγή συσκευασία για μέγιστη ασφάλεια: χωρίς συντηρητικά, χωρίς paraben, χωρίς άρωμα, χωρίς αιθυλική αλκοόλη, χωρίς χρωστικές, χωρίς λανολίνη.


Παιδί-Έφηβος - Ο Δρόμος για την Θεραπεία\nΑρχική Άρθρα Ψυχολογία Παιδί - Έφηβος\nΘέματα ψυχολογίας για το παιδί και τον έφηβο.\n1\tΗ ΣΥΝΕΧΗΣ ΑΝΑΓΚΗ ΓΙΑ ΘΑΥΜΑΣΜΟ, ΣΥΜΠΑΘΕΙΑ και ΕΠΙΒΕΒΑΙΩΣΗ από τους άλλους\n2\tΗ μετάβαση στον παιδικό σταθμό---ψυχολογία αναπτυξιακού σταδίου στο νήπιο και οφέλη ένταξης 3\t4 Βήματα για να προσεγγίσουμε τα παιδιά μας όταν (οι σχέσεις μας μαζί τους) έχουν προβλήματα\n4\tΗ συναισθηματική υγεία του παιδιού και 8 τρόποι που την ευνοούν\n5\tBullying: Ένα σύγχρονο πολυδιάστατο φαινόμενο\n6\tΜεγαλώνοντας αγαπημένα αδελφάκια\n7\tΈνα δύσκολο παιδί στο σπίτι ή/και το σχολείο: τι σημαίνει πραγματικά;\n8\tΗ σημασία του παιχνιδιού για το παιδί\n9\tΠαιδική κακοποίηση: στρατηγικές αντιμετώπισης. Τα χνάρια του παρελθόντος στην ενήλικη ζωή\n10\tTελικά πρέπει τα παιδιά να κοιμούνται με τους γονείς;\n11\tΜοναχοπαίδια: Το Σύνδρομο του Μικρού Πριγκηπόπουλου\n12\tΠεριμένοντας το νέο μέλος της οικογένειας\n13\tΚακή σχολική επίδοση: Τι φταίει;\n14\tΗ ψυχολογία των γονέων με παιδιά με ειδικές ανάγκες\n15\tΗ αξία της μόρφωσης. Τι πρέπει να προσέξετε οι γονείς!\n16\tΠαιδική σεξουαλική κακοποίηση\n17\tTo μαχαίρι ή το χέρι που το κρατά; 18\tΌταν το παιδί αρνείται να διαβάσει 19\tΜιλώντας με τα παιδιά για την υιοθεσία 20\tΑναγνωρίστε και αντιμετωπίστε την ενδοοικογενειακή βία\n21\tΠότε το παιδί χρειάζεται Ψυχολόγο;\n22\tΟικογένειες υπό ανασύσταση 23\tΤι θες να γίνεις όταν μεγαλώσεις\n24\tΠΡΩΤΗ ΜΕΡΑ ΣΤΟ ΣΧΟΛΕΙΟ: Σύντομος οδηγός για τους γονείς\n25\tΚαλωσήρθες σχολείο..... << Έναρξη < Προηγούμενο 1 2 3 Επόμενο > Τέλος >>\tΣελίδα 1 από 3\tJoomla SEO powered by JoomSEF


Επίσης αποκλείονται της ασφαλίσεως ζημίες προξενούμενες από οδηγό που δεν έχει την από το νόμο και για την κατηγορία του οχήματος το οποίο οδηγεί προβλεπομένη άδεια οδηγήσεως. Η συνομολόγηση του εν λόγω όρου, δεν απαλλάσσει μεν τον ασφαλιστή από την ευθύνη προς αποζημίωση του ζημιωθέντος τρίτου, αλλά παρέχει σ' αυτόν το δικαίωμα να εναγάγει τον ασφαλισμένο και να αξιώσει από αυτόν, είτε με αυτοτελή, είτε με παρεμπίπτουσα αγωγή, την αποζημίωση, που κατέβαλε ή θα καταβάλει στον τρίτο. Παθητικά υποκείμενα του ως άνω δικαιώματος αναγωγής του ασφαλιστή είναι ο οδηγός του ζημιογόνου αυτοκινήτου, ο αντισυμβαλλόμενος και ο ασφαλισμένος.\nΕξάλλου, κάτοχος κατά την έννοια της ανωτέρω διατάξεως, μπορεί να καταστεί κανείς, όχι μόνο με νόμιμο τρόπο (με σύμβαση), αλλά και με τρόπο παράνομο, όπως είναι η αυτογνώμων κατάληψη. Για να υπάρξει "αυτογνώμων κατάληψη" απαιτείται γνώση από την πλευρά του δράστη, αλλά χωρίς τη γνώση και θέληση του κυρίου ή του προσώπου που δικαιούται να το χρησιμοποιεί. Συνήθως η έννοια αυτή συγκροτείται με τη νομοτυπική μορφή κάποιας αξιόποινης πράξης (κλοπή, κλοπή χρήσεως, υπεξαίρεση κ.λ.π.), αλλά είναι δυνατόν να μην εμφανίζει και ποινική απαξία. Στην περίπτωση δε αυτή, η αυτογνώμων κατάληψη δημιουργεί νέο πρόσωπο κατόχου, με σύγχρονη κατάλυση του παλαιού κατόχου.\nΌσον αφορά την ιδιοκτήτρια του οχήματος, εταιρία αποδείχθηκε ότι το αυτοκίνητο ιδιοκτησίας της ήταν στη διάθεση των εργαζομένων της, αλλά και του νομίμου εκπροσώπου της, πατέρα του δεύτερου εναγόμενου και στάθμευε σε αποθηκευτικό της χώρο. Κατά τον επίδικο χρόνο ο ανήλικος τότε Δ. Π., εκμεταλλευόμενος το γεγονός της απουσίας των γονέων του, καθώς ο Γ. Π., συνοδευόμενος από τη σύζυγο του και μητέρα του Δ. Π., την επομένη ημέρα εισήχθη στην ουρολογική κλινική του «Ιπποκράτειου» Γενικού Νοσοκομείου Αθηνών, όπου παρέμεινε νοσηλευόμενος, κατέλαβε αυτογνωμόνως το αυτοκίνητο ιδιοκτησίας της εταιρίας και στη συνέχεια προκάλεσε το ένδικο αυτοκινητικό ατύχημα, χωρίς ο πατέρας του - νόμιμος εκπρόσωπος της ιδιοκτήτριας εταιρίας να γνωρίζει για την ενέργεια αυτή του τέκνου του και χωρίς να του έχει επιτρέψει την οδήγηση του αυτοκινήτου.


Ελένη Ράντου: Δύσκολες ώρες για την ηθοποιό\nΑρχική σελίδαLifeStyleΕλένη Ράντου: Δύσκολες ώρες για την ηθοποιό\nΔύσκολες στιγμές βιώνουν τις τελευταίες ώρες η Ελένη Ράντου και ο Βασίλης Παπακωνσταντίνου, μιας «έφυγε» από τη ζωή αγαπημένο τους πρόσωπο.\nΟ Μίμης Βασιλείου, έφυγε από τη ζωή σκορπίζοντας θλίψω όχι μόνο στον ερμηνευτή αλλά και στην καλλιτεχνική του οικογένεια.\nΟ Μίμης Βασιλείου ήταν επί σειρά δεκαετιών στενός συνεργάτης του Βασίλη Παπακωνσταντίνου και από τους πιο καλούς του φίλους.\nΣε όλες τις καλλιτεχνικές του δράσεις, ήταν πάντα εκεί σε διάφορα πόστα και φρόντιζε όλα να γίνονται όπως πρέπει.\nΜουσικοί, ερμηνευτές αλλά και η Ελένη Ράντου με μηνύματα στα social media εξέφρασαν τη θλίψη τους για την απώλεια.\nΗ Ελένη Ράντου δημοσίευσε μια παλιά φωτογραφία όπου ποζάρει με τον φίλο της στο Λονδίνο, γράφοντας χαρακτηριστικά: «Καλό σου ταξίδι Μιμακο μου. Θυμάσαι το κρύο που φάγαμε στο Λονδίνο Ιούλιο μήνα με 2 βαθμούς; Είμαι σίγουρη κι από εκεί που είσαι θα γελάς. Η οικογένεια όλο και μικραίνει Μιμακο!».


Η ομάδα του Arcadia Spot στις επάλξεις! Συνεχίζουμε δυναμικά! - ARCADIA Spot\nΑρχική TOP Η ομάδα του Arcadia Spot στις επάλξεις! Συνεχίζουμε δυναμικά!\nΗ ομάδα του Arcadia Spot στις επάλξεις! Συνεχίζουμε δυναμικά!\nΑπό τα μέσα μαζικής ενημέρωσης που σύμφωνα με τους επιχειρηματίες και τους επισκέπτες ξεχώρισαν στην Πελοπόννησος Expo ήταν το Arcadia Spot με το περίπτερο του που είχε ειδικά διαμορφωθεί σε ένα σύγχρονο στούντιο.\nΕκατοντάδες επισκέπτες πέρασαν απο το περίπτερο, πάρα πολλές συνεντεύξεις και εκπλήξεις περίμεναν όλους εκεί, ακόμα και εμάς!\nΤο Arcadia Spot συνεχίζει την ανοδική πορεία του με το να προσφέρει σε καθημερινό επίπεδο υψηλής τεχνολογίας streaming , εκπομπές, ενημέρωση και πολλά άλλα που έρχονται προσεχώς!


ΚΩΣΤΑΣ ΣΑΜΟΘΡΑΚΗΣ: ΤΕΛΟΣ Ο ΕΡΝΕΣΤΟ\nAντίο στον Ολυμπιακό, είπε και τυπικά ο Ερνέστο Βαλβέρδε στη κοινή δήλωσή του με τον Βαγγέλη Μαρινάκη, μέσα σε έντονα φορτισμένο συγκινησιακά κλίμα στο γραφεία του συλλόγου σημερα το μεσημερι.\n«Του χρόνου δεν θα είμαι εδώ» είπε αρχικά ο Ισπανός προπονητής, που ευχαρίστησε τον πρόεδρο της ομάδας του, τους παίκτες του αλλά και τους φιλάθλους, ενώ δήλωσε ότι έζησε «αξέχαστες στιγμές». Ξεκαθάρισε ότι οι λόγοι της αποχώρησης του είναι προσωπικοί. Από την πλευρά του ο Βαγγέλης Μαρινάκης, έπλεξε το εγκώμιο του τεχνικού των πρωταθλητών, ζήτησε ως αποχαιρετιστήριο δώρο το νταμπλ, υποστήριξε ότι το κεφάλαιο Βαλβέρδε δεν κλείνει εδώ και τόνισε ότι οι συζητήσεις για νέο προπονητή θα ξεκινήσουν στις αρχές Ιουνίου. Παράλληλα, προανήγγειλε συνέντευξη Τύπου εφ όλης της ύλης στις αρχές Μαϊου.\nΟ Βαγγέλης Μαρινάκης πήρε πρώτος το λόγο και προκάλεσε έκπληξη σε όλους. «Είχαμε μία ημίωρη κουβέντα με τον Ερνέστο και συμφωνήσαμε για τα επόμενα δύο χρόνια να είναι προπονητής του Ολυμπιακού. Θα έρθει ο κύριος Βρέντζος να πείτε τα υπόλοιπα», τόνισε, αλλά το γέλιο του πρόδωσε ότι απλώς αστειευόταν...\nΟ Ερνέστο Βαλβέρδε πήρε το λόγο αμέσως μετά: «Δεν θέλω να επεκταθώ πολύ ούτε να γίνω πολύ συναισθηματικός. Είναι μια μέρα αρκετά δύσκολη για μένα, γιατί ανακοινώνω την αποχώρησή μου από την ομάδα», τόνισε, ενώ αποκάλυψε πως είχε εξ αρχής αποφασίσει να φύγει από την ομάδα στο τέλος του δεύτερου χρόνου παρουσίας του στον πάγκο. «Ο πρόεδρος πίστευε στη διάρκεια της χρονιάς πως θα μπορούσε να μου αλλάξει γνώμη. Όμως είχαμε συμφωνήσει να μείνω για ένα συγκεκριμένο διάστημα και είπαμε να μην ανακοινώσουμε κάτι. Αυτό δείχνει και την εμπιστοσύνη που υπάρχει ανάμεσα στις δύο πλευρές.Ήθελα να αποφύγω τις φήμες για επαφές ή συνεργασίες με άλλες ομάδες. Δεν ισχύει κάτι τέτοιο. Ο πρόεδρος μού πρότεινε να ανανεώσουμε τη συνεργασία μας για 3-4-5 χρόνια, ιδιαίτερα μετά από δύσκολες στιγμές, όπως για παράδειγμα μετά την ισοπαλία απέναντι στη Δόξα ή την ήττα από την Ξάνθη, σαν απόδειξη της εμπιστοσύνης που είχε. Είναι κάτι για το οποίο πάντα τον ευχαριστούσα, αλλά έλεγα πως η απόφασή μου είναι σταθερή. Περιμέναμε να το ανακοινώσουμε όταν η ομάδα θα έχει εκπληρώσει όλους τους στόχους της».\nΓια τους λόγους της αποχώρησης: «Υπάρχουν διάφοροι λόγοι που έφτασα σε αυτή την απόφαση. Ο κυριότερος είναι προσωπικός και αφορά μόνο εμένα, δεν μπορούν αυτά τα πράγματα να ειπωθούν σε μια συνέντευξη Τύπου. Έχω συμπληρώσει τρία χρόνια με την ομάδα του Ολυμπιακού, που είναι πολύ απαιτητική. Έχω κάνει έναν κύκλο με αυτή την ομάδα που πάντα ζητούσε τη νίκη. Τρία χρόνια είναι πολύς καιρός στο ποδόσφαιρο και στη ζωή», τόνισε, ενώ τόνισε πως αισθάνεται απόλυτα δικαιωμένος για την επιλογή του να δουλέψει στον Ολυμπιακό. «Το 2008 όταν υπέγραψα στον Ολυμπιακό δεν είχα ιδέα πού ερχόμουν, αλλά από τις πρώτες ημέρες εξεπλάγην γι’ αυτά που είδα. Στην αρχή δεν ήξερα αν είχα πάρει τη σωστή απόφαση. Τώρα ξέρω πως σίγουρα ήταν σωστή η απόφασή μου και το λέω σε όλους σας για να το ξέρετε».\nΣτη συνέχεια ο Ερνέστο Βαλβέρδε ευχαρίστησε τους πάντες: «Θέλω να ευχαριστήσω τον πρόεδρο. Είχαμε μία πολύ καλή επαγγελματική συνεργασία, πάντα μου έδειχνε σεβασμό. Αλλά και σε προσωπικό επίπεδο, η σχέση μας χαρακτηριζόταν πάντα από εμπιστοσύνη, ακόμη και μετά από πολύ δύσκολες στιγμές», ανέφερε αρχικά και πρόσθεσε: «Ευχαριστώ επίσης τους παίκτες, τους συνεργάτες μου, το τεχνικό προσωπικό κι όλους όσους δουλεύουν για την ομάδα, από τον πρώτο μέχρι τον τελευταίο. Πάντα πιστεύω πως όταν οι συνθήκες εργασίας είναι καλές, ο καθένας αποδίδει καλύτερα, ιδιαίτερα σε απαιτητικές συνθήκες. Όλοι έχουν μερίδιο στις επιτυχίες αυτών των χρόνων, όσο κι εγώ». Φυσικά δεν παρέλειψε να αναφερθεί και στον κόσμο της ομάδας. ««Ευχαριστώ τον κόσμο του Ολυμπιακού για τη συνεχή υποστήριξή του. Έπρεπε να αντέξουν έναν προπονητή που συνήθιζε να χάνει το πρώτο του παιχνίδι και να τους φέρνει σε δύσκολη θέση. Μου προσέφεραν αξέχαστες στιγμές, τόσο στο Καραϊσκάκη, όσο και εκτός έδρας. Θέλω να ευχαριστήσω κι εκείνους που δεν είναι φίλοι του Ολυμπιακού, γιατί έδειξαν σεβασμό στο πρόσωπό μου. Έχουν κι αυτοί το σεβασμό μου. Όσο ήμουν προπονητής του Ολυμπιακού προσπάθησα για το καλύτερο από την πρώτη ως την τελευταία μέρα. Σας ευχαριστώ πολύ που πιστεύατε ότι πρόσφερα πολλά στον Ολυμπιακό, όμως εσείς προσφέρατε πολλά περισσότερα».\nΟ Βαγγέλης Μαρινάκης έπλεξε το εγκώμιο του Ερνέστο Βαλβέρδε, ξεκαθάρισε πως η πόρτα της ομάδας θα παραμείνει ανοικτή για εκείνον, ενώ αποκάλυψε πως θα έχει συμβουλευτικό ρόλο στην πρόσληψη του διαδόχου του, ο οποίος δεν αναμένεται να γίνει γνωστός πριν τον Ιούνιο.\n«Για μένα ο Ερνέστο είναι πρώτα φίλος και μετά συνεργάτης, είναι ένα κεφάλαιο που δεν κλείνει σήμερα για τον Ολυμπιακό. Όταν πριν δύο χρόνια αρχίσαμε την προσπάθεια να φέρουμε την ομάδα όσο πιο ψηλά γίνεται, η ομάδα ήταν πέμπτη και εκτός Ευρώπης. Με βασικότατο συντελεστή στην προσπάθειά μας τον Ερνέστο, κατακτήσαμε δύο πρωταθλήματα, παίξαμε το καλύτερο ποδόσφαιρο στην Ελλάδα και τιμήσαμε τη χώρα στην Ευρώπη. Ο Ερνέστο με την παρουσία του στην Ελλάδα αναβάθμισε το ελληνικό ποδόσφαιρο και ελπίζω να είναι καλός πρεσβευτής για την Ελλάδα και τον Ολυμπιακό, όπου βρεθεί.Η συμφωνία μας ήταν εξ αρχής για δύο χρόνια. Σαν φίλος και πρόεδρος του Ολυμπιακού σέβομαι απόλυτα την απόφασή του. Μία απόφαση που δεν έχει να κάνει με χρήματα, με μπάτζετ ή με συμβόλαια. Ούτε έχει να κάνει με τυχόν συμφωνία του ή επαφές με άλλες ομάδες. Είναι μια απόφαση που παίρνει για προσωπικούς λόγους και το σεβόμαστε όλοι. Ελπίζουμε ο αποχαιρετισμός να γίνει σε επίσημο παιχνίδι με την κατάκτηση του Κυπέλλου, γιατί όλοι μας θέλουμε το νταμπλ. Θα είμαστε σε συνεχή επαφή και συνεργασία μαζί του. Η πόρτα είναι ανοικτή. Θα χρησιμοποιήσουμε τις συμβουλές του για την επιλογή του επόμενου προπονητή. Θα μιλήσουμε ξανά για προπονητή στις αρχές Ιουνίου. Όσα γράφονται δεν ισχύουν. Για την επόμενη μέρα, επειδή βλέπω ότι κάποιοι ανησυχούν, σας διαβεβαιώνω πως θα κάνω ό,τι χρειαστεί για να γίνει η ομάδα καλύτερη. Θα συνεχίσουμε να βαδίζουμε στον ίδιο δρόμο και να κοιτάμε πιο ψηλά. Θα έχουμε την ευκαιρία να μιλήσουμε για τα υπόλοιπα σε μία συνέντευξη Τύπου στις αρχές Μαΐου εφ’ όλης της ύλης. Σήμερα είναι η μέρα του Ερνέστο. Τον ευχαριστώ για τις χρυσές σελίδες που έγραψε στην ιστορία της μεγαλύτερης ελληνικής ομάδας του Ολυμπιακού μας».\nΑναρτήθηκε από ΚΩΣΤΑΣ ΣΑΜΟΘΡΑΚΗΣ στις 4:40 μ.μ.


Τι Έχει Κάμει ο “Χριστιανισμός” για Σάς; — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw66 1/2 σ. 80-89\nΤι Έχει Κάμει ο “Χριστιανισμός” για Σάς;\nΗ ΑΝΑΓΚΗ ΠΙΣΤΕΩΣ\nΒΕΛΤΙΩΣΙΣ ΣΤΗΝ ΑΓΑΠΗ\nΑΠΟΤΕΛΕΣΜΑΤΑ ΤΗΣ ΑΓΑΠΗΣ ΤΟ 1965\n1. Ύστερ’ από τη μεταστροφή του Παύλου στη Χριστιανοσύνη, τι έγινε συνήθειά του;\nΣΤΑ δύο προηγούμενα άρθρα της ανασκοπήσεώς μας της ζωής του Χριστού Ιησού, του Ιδρυτού της Χριστιανοσύνης, και του Παύλου, ενός ακολούθου και αποστόλου του Χριστού Ιησού, εμάθαμε ότι ήταν συνήθειά των να πηγαίνουν στον «οίκον του Θεού ημών» κάθε σάββατο. Εκεί ελάτρευαν τον Ιεχωβά και εκήρυτταν τη βασιλεία του Θεού και το πώς να κερδίσουν αιώνια ζωή. Ο Παύλος ώφειλε να επιφέρη μια μεγάλη αλλαγή στη ζωή του για να γίνη Χριστιανός, και ήταν ο πρώτος που το παρεδέχθη. Γράφοντας στην εκκλησία στη Γαλατία είπε: «Ηκούσατε την ποτέ διαγωγήν μου εν τω Ιουδαϊσμώ, ότι καθ’ υπερβολήν εδίωκον την εκκλησίαν του Θεού, και εκακοποίουν αυτήν και προέκοπτον εις τον Ιουδαϊσμόν υπέρ πολλούς συνηλικιώτας εν τω γένει μου, περισσότερον ζηλωτής υπάρχων, των πατρικών μου παραδόσεων.» (Γαλ. 1:13, 14) Ο Λουκάς αναφέρει ότι καθώς αυτός ο διώκτης επλησίαζε στη Δαμασκό, ένα λαμπρό φως άστραψε αιφνιδίως γύρω του κι έπεσε κατά γης, και του ωμίλησε ο Ιησούς, λέγοντας: «Σαούλ, Σαούλ, τι με διώκεις;» (Πράξ. 9:4) Ο Σαούλ μετεστράφη στη Χριστιανοσύνη, και ποτέ δεν έχασε το ζήλο του για τη διακονία και το κήρυγμα στις συναγωγές. «Και κατά την συνήθειάν του ο Παύλος εισήλθε προς αυτούς, και τρία σάββατα διελέγετο μετ’ αυτών από των γραφών. . . . Και τινές εξ αυτών επείσθησαν, και ηνώθησαν μετά του Παύλου και του Σίλα, και εκ των θεοσεβών Ελλήνων πολύ πλήθος και εκ των πρώτων γυναικών ουκ ολίγαι.»—Πράξ. 17:2-4.\n2. Τι μπορεί να κάνη η πραγματική Χριστιανοσύνη σήμερα για τους ανθρώπους;\n2 Υπάρχει διαφορά μεταξύ Χριστιανοσύνης και «Χριστιανισμού», ο οποίος ιδρύθη τον τέταρτο αιώνα μ.Χ. Έτσι η διδασκαλία της πραγματικής Χριστιανοσύνης σήμερα μπορεί να κάνη το ίδιο για τους ανθρώπους όπως η διδασκαλία του Παύλου έκανε για τους ανθρώπους στις ημέρες του. Μπορεί να κάνη αληθινούς Χριστιανούς από Ιουδαίους, Καθολικούς, Διαμαρτυρομένους, Ινδουιστάς, Μουσουλμάνους, Βουδδιστάς και από άλλους αν ακούσουν και πιστέψουν. Ο Παύλος έκαμε Χριστιανούς από Έλληνας, Ρωμαίους και άλλους ειδωλολάτρας. Η Χριστιανική διακονία του Παύλου είχε επίδρασι σε κάθε είδος ανθρώπων—άνδρες, γυναίκες, νέους και ηλικιωμένους, δούλους και ελευθέρους, Ιουδαίους και Έλληνας. Η Χριστιανοσύνη δεν περιορίζεται σε οποιαδήποτε ειδική ομάδα ανθρώπων, αλλά η πρόσκλησις είναι τόσο περιεκτική, ώστε απευθύνεται σε κάθε είδος ανθρώπων. Αν γίνη δεκτή και ακολουθηθή στην πλήρη ευλογία της, θα μεταβάλη τον τρόπο ζωής ενός ατόμου. Η αλλαγή που θα γίνη θα οφείλεται στην αγάπη.\n3, 4. Τι καλείται ένας να κάμη αν πρόκειται η Χριστιανοσύνη να επηρεάση τη ζωή του, και ποια ιδιότης είναι ειδικά αναγκαία;\n3 Καθώς κάθε είδους άνθρωποι μελετούν τον Λόγο του Θεού και συναναστρέφονται με Χριστιανούς, οι οποίοι μελετούν από μακρού τον Λόγο του Θεού και ζουν σύμφωνα με τις διδασκαλίες του, θα ιδούν να αλλάζη η προσωπικότης των. Ο Παύλος είδε την αλλαγή που ώφειλε να κάνη ένας Χριστιανός. Ο ίδιος την είχε κάμει! Γι’ αυτό έγραψε: «Να απεκδυθήτε τον παλαιόν άνθρωπον τον κατά την προτέραν διαγωγήν, τον φθειρόμενον κατά τας απατηλάς επιθυμίας· και να ανανεόνησθε εις το πνεύμα του νοός σας, και να ενδυθήτε τον νέον άνθρωπον, τον κτισθέντα κατά Θεόν εν δικαιοσύνη και οσιότητι της αληθείας.»—Εφεσ. 4:22-24.\n4 Αυτή η νέα προσωπικότης έπρεπε να είναι πραγματική. Δεν ήταν ένα επίστρωμα, κάτι που μπορείτε να επιδείξετε ως ένα νέο ένδυμα. Αυτή η νέα προσωπικότης έπρεπε ν’ αναπτυχθή με την επίδειξι αγάπης, του είδους εκείνου για το οποίον ωμίλησε ο Ιησούς, αγάπης προς τον Θεόν σου εξ όλης της καρδίας, διανοίας, ψυχής και δυνάμεώς σου και αγάπης προς τον πλησίον σου ως σεαυτόν. (Ματθ. 22:37-39) Ο Παύλος ετόνισε ότι, ακόμη και στη διακονία, αν συμβαίνη να έχετε το χάρισμα των γλωσσών και μπορήτε να ‘λαλήτε τας γλώσσας των ανθρώπων και των αγγέλων, δεν έχητε δε αγάπην, εγείνατε χαλκός ηχών, ή κύμβαλον αλαλάζον’.—1 Κορ. 13:1.\n5. (α) Ποιο ελατήριο συχνά λείπει από εκείνους, οι οποίοι δίνουν από τα υλικά μέσα των για να βοηθήσουν άλλους; (β) Ποιο ελατήριο έχουν συχνά αυτοί οι δωρηταί;\n5 Ο Παύλος ετόνισε ότι αυτή η αρχή της αγάπης είναι πολύ ουσιώδης στη ζωή ενός Χριστιανού, επειδή η αγάπη πρέπει να είναι ο κατευθυντήριος παράγων ή το ελατήριο σε κάθε τι που κάνει ένα άτομο αφότου αφιέρωσε τη ζωή του στο να κάνη το θέλημα του Θεού και να γίνη ένας Χριστιανός. Πολλοί φιλάνθρωποι των ημερών του Παύλου ήσαν πολύ όμοιοι με τους ευπόρους ανθρώπους σήμερα, οι οποίοι δίνουν στους πτωχούς. Ακόμη και έθνη μεγάλα, που καλούνται Χριστιανικά, παίρνουν από τον πλούτον των, συνήθως τα πλεονάσματα των τροφίμων των, και τα δίνουν σε πτωχούς ανθρώπους άλλων εθνών που λιμοκτονούν. Αυτό είναι μια ευγενική και γενναιόφρων πράξις, αλλά ποια η ωφέλεια για το έθνος που δίδει, αν αυτά τα πράγματα δεν δίδωνται από αγάπη για το πτωχότερο έθνος; Είναι ακριβώς όπως ο Παύλος λέγει: «Εάν πάντα τα υπάρχοντά μου διανείμω, . . . αγάπην δε μη έχω, ουδέν ωφελούμαι.» (1 Κορ. 13:3) Πόσο αληθεύει αυτό! Πολλά άτομα και έθνη έχουν δώσει από τα πλεονάσματά των για λόγους ιδιοτελείας, για πολιτικούς λόγους, για προσωπική ισχύ, ή για επιρροή που αποκτούν επάνω σε άλλους· αλλά, αν αυτό δεν γίνεται από αγάπη, πόσο τους ωφελεί; Καθόλου! Παρ’ όλο το καλό που έθνη κάνουν σε άλλα έθνη, εξακολουθούν να παραμένουν διηρημένα. Γιατί; Δεν υπάρχει αγάπη! Η αγάπη είναι ουσιώδης για την ενότητα.\n6. Ως ποιο σημείο επεδείχθη η αγάπη του Θεού για το ανθρώπινο γένος;\n6 Ώστε τι έχει κάμει η Χριστιανοσύνη για σάς; Έχετε αλλάξει; Εμάθατε να αγαπάτε ανθρώπους ή ολόκληρα έθνη; Αν ‘δεν έχετε εγκαταλείψει τον οίκον του Θεού ημών’ (Νεεμ. 10:39), τότε θα έχετε ήδη φθάσει στο σημείο ν’ αντιληφθήτε από τώρα ότι Ιεχωβά «ο Θεός είναι αγάπη.» (1 Ιωάν. 4:8) Θα πρέπει να έχετε μάθει ότι, αν και ο πρώτος άνθρωπος, ο Αδάμ, εστασίασε εναντίον του Δημιουργού του και έφερε την αμαρτία και τον θάνατο στο ανθρώπινο γένος, η αγάπη του Θεού ουδέποτε άλλαξε. Η προσωπικότης του Ιεχωβά δεν ανετράπη λόγω ελλείψεως αγάπης από κάποιους άλλους. Οι υψηλές αρχές του Ιεχωβά, που διέπουν τη ζωή οπουδήποτε στο σύμπαν, δεν ανετράπησαν επειδή οι άνθρωποι ανέπτυξαν μίσος ή έλλειψι αγάπης για τον Θεό ή λόγω της αντιπαθείας του ανθρώπου προς άλλα ανθρώπινα πλάσματα. Μάλλον, με το να πηγαίνετε στον οίκο του Θεού θα έχετε μάθει ότι «τόσον ηγάπησεν ο Θεός τον κόσμον, ώστε έδωκε τον Υιόν αυτού τον μονογενή, δια να μη απολεσθή πας ο πιστεύων εις αυτόν, αλλά να έχη ζωήν αιώνιον.» (Ιωάν. 3:16) Μήπως σας είναι δύσκολο να πιστέψετε αυτή τη δήλωσι; Κάθε άτομο που θα παρακολουθή συναθροίσεις σε μια Αίθουσα Βασιλείας των μαρτύρων του Ιεχωβά ασφαλώς θα μαθαίνη για τον Θεό και για το πώς ο Θεός ηγάπησε τον κόσμο του ανθρωπίνου γένους ώστε απέστειλε αυτή την ίδια την αρχή της δημιουργίας του, τον Λόγο, και έκαμε διευθετήσεις ώστε αυτός, ο ‘μονογενής του Υιός’, να γεννηθή από την παρθένο Μαρία για να μπορέση να άρη την αμαρτία του κόσμου. (Ιωάν. 1:1· Αποκάλ. 3:14· 19:13) Αυτή ήταν επίδειξις αγάπης! Ο Ιωάννης έγραψε: «Εν τούτω εφανερώθη η αγάπη του Θεού προς ημάς, ότι τον Υιόν αυτού τον μονογενή απέστειλεν ο Θεός εις τον κόσμον, δια να ζήσωμεν δι’ αυτού.»—1 Ιωάν. 4:9.\n7. Ομιλώντας προς τη Μάρθα, πώς ετόνισε ο Ιησούς τη σπουδαιότητα της πίστεως;\n7 Η πραγματική Χριστιανοσύνη μπορεί να σας βοηθήση να γνωρίσετε ότι η αγάπη του Θεού επεκτείνεται τόσο πολύ ώστε μπορεί να περιλάβη κι εσάς. Ο Υιός του Θεού κατέθεσε εκουσίως τη ζωή του για ν’ απολυτρώση το ανθρώπινο γένος. Αυτό περιλαμβάνει κι εσάς, αν ασκήσετε πίστι. (Ιωάν. 3:16) Αναφορικώς με την πίστι, ο Ιησούς είπε στη Μάρθα την εποχή που είχε πεθάνει ο αδελφός της Λάζαρος: «Ο αδελφός σου θέλει αναστηθή. Λέγει προς αυτόν η Μάρθα, Εξεύρω ότι θέλει αναστηθή εν τη αναστάσει εν τη εσχάτη ημέρα. Είπε προς αυτήν ο Ιησούς, Εγώ είμαι η ανάστασις και η ζωή· ο πιστεύων εις εμέ, και αν αποθάνη, θέλει ζήσει. Και πας όστις ζη και πιστεύει εις εμέ, δεν θέλει αποθάνει εις τον αιώνα. Πιστεύεις τούτο;»—Ιωάν. 11:23-26.\n8, 9. Ποια μεγάλη δύναμι επέδειξε ο Ιησούς χάριν του Λαζάρου, και πώς αυτό ήταν μια εκδήλωσις αγάπης εκ μέρους του Ιησού;\n8 Ο Λάζαρος είχε εγερθή εκ νεκρών, και ο Ιησούς εξετέλεσε αυτό το περίφημο θαύμα με τη δύναμι του Θεού μπροστά σ’ ένα μεγάλο πλήθος. Ο Ιησούς είπε στη Μάρθα μπροστά στον τάφο του Λαζάρου: «Δεν σοι είπον, ότι εάν πιστεύσης, θέλεις ιδεί την δόξαν του Θεού; Εσήκωσαν λοιπόν τον λίθον, όπου έκειτο ο αποθανών. Ο δε Ιησούς υψώσας τους οφθαλμούς άνω, είπε, Πάτερ, ευχαριστώ σοι, ότι μοι ήκουσας. Και εγώ εγνώριζον ότι πάντοτε μου ακούεις· αλλά δια τον όχλον τον περιεστώτα είπον τούτο, δια να πιστεύσωσιν ότι συ με απέστειλας. Και ταύτα ειπών, μετά φωνής μεγάλης εκραύγασε, Λάζαρε, ελθέ έξω. Και εξήλθεν ο τεθνηκώς δεδεμένος τους πόδας και τας χείρας με τα σάβανα· και το πρόσωπον αυτού ήτο περιδεδεμένον με σουδάριον. Λέγει προς αυτούς ο Ιησούς, Λύσατε αυτόν, και αφήσατε να υπάγη. Πολλοί λοιπόν εκ των Ιουδαίων, οίτινες είχον ελθεί εις την Μαρίαν, και είδον όσα έκαμεν ο Ιησούς, επίστευσαν εις αυτόν. Τινές δε εξ αυτών απήλθον προς τους Φαρισαίους, και είπον προς αυτούς όσα έκαμεν ο Ιησούς.»—Ιωάν. 11:40-46.\n9 Ο Ιησούς είχε ειπεί προηγουμένως ότι «έρχεται ώρα, καθ’ ην πάντες οι εν τοις μνημείοις θέλουσιν ακούσει την φωνήν αυτού· και θέλουσιν εξέλθει οι πράξαντες τα αγαθά εις ανάστασιν ζωής· οι δε πράξαντες τα φαύλα, εις ανάστασιν κρίσεως.» (Ιωάν. 5:28, 29) Ο Ιησούς πράγματι απέδειξε ότι αυτή η δήλωσις θα απέβαινε αληθής με ό,τι έκαμε στην ανάστασι του Λαζάρου. Αυτή η πράξις της αναστάσεως του Λαζάρου ασφαλώς απέδειξε την αγάπη του Ιησού. Ο Ιησούς δεν ανέμενε κάποια εύνοια από τον Λάζαρο γι’ αυτή την καλή του πράξι. Με το να κάμη αυτό το θαύμα έφερε δόξα στον Πατέρα του στον ουρανό, για να δείξη στο ανθρώπινο γένος τα θαυμάσια πράγματα, τα οποία ο Θεός θα εκπληρώση μέσω της βασιλείας του με την αποκατάστασι της ανθρωπίνης οικογενείας σε τελεία ζωή εδώ σ’ αυτή τη γη, οπότε οι νεκροί θα επανέλθουν σε ζωή και κατόπιν σε τελειότητα επάνω στη γη, η οποία θ’ ανθίση ως ρόδον. Θα το αποκαλούσατε αγάπη αυτό;\n10. Αν έχετε αμφιβολίες για την αγάπη του Θεού προς το ανθρώπινο γένος, πού πρέπει να οφείλεται αυτό;\n10 Πιστεύετε ότι ο Ιεχωβά Θεός αγαπά το ανθρώπινο γένος τόσο πολύ; Αν έχετε αμφιβολίες, πολύ πιθανώς τούτο οφείλεται στο ότι δεν πηγαίνετε τακτικά στον «οίκον του Θεού ημών» και δεν μελετάτε τον Λόγο του Θεού, ή δεν συζητείτε αυτά τα Γραφικά πράγματα μαζί με άλλους έτσι ώστε να μπορέση να οικοδομηθή η πίστις σας στον Λόγον του Θεού. Ίσως να σκέπτεσθε όπως μερικοί από τους κληρικούς του «Χριστιανισμού», οι οποίοι λέγουν ότι πολλά πράγματα που αναφέρει η Γραφή δεν είναι αληθινά και ποτέ δεν συνέβησαν. Ποιος άρχισε αυτές τις αμφιβολίες στη διάνοιά σας; Όχι σεις ο ίδιος από τη μελέτη σας του Λόγου του Θεού, αλλά πολύ πιθανόν αυτοί οι ίδιοι, οι οποίοι ισχυρίζονται ότι είναι οι διδάσκαλοι στον «Χριστιανικό κόσμο». Στις ημέρες του ο Ιησούς είχε είπει για τους θρησκευτικούς ηγέτας: «Σεις είσθε εκ πατρός του διαβόλου, και τας επιθυμίας του πατρός σας θέλετε να πράττητε.»—Ιωάν. 8:44.\n11. Και πάλι, ποιες ερωτήσεις που προκαλούν σκέψεις έρχονται στη διάνοια;\n11 Τι έχει κάμει ο «Χριστιανισμός» για σας; Έβαλε αμφιβολίες στη διάνοιά σας; Ή πιστεύετε στον γραπτό Λόγο του Θεού; Είναι ο Χριστός Ιησούς μια πραγματικότης για σάς; Πιστεύετε ότι πέθανε για το ανθρώπινο γένος; Πιστεύετε ότι τόσο πολύ σας αγάπησε ο Θεός ώστε επρομήθευσε τον μονογενή του Υιό και ότι έχει τη δύναμι ν’ ανασταίνη αυτούς που πεθαίνουν; Αν η πίστις σας είναι τόσο ισχυρή και η αγάπη σας τόσο μεγάλη, θα πήτε στους άλλους αυτά που πιστεύετε; Ένας Χριστιανός θα το κάμη.\n12. Πώς μπορεί κανείς να βελτιώση την ικανότητά του να ασκή Χριστιανική αγάπη;\n12 Ο μόνος τρόπος να βελτιώσετε την αγάπη σας είναι να θέσετε όση αγάπη έχετε σε πράξι. Απαιτείται χρόνος, αλλά μπορεί να γίνη, αν εκτιμάτε το ότι η αγάπη βασίζεται σε αρχές. Η αγάπη φαίνεται ότι είναι το αποκορύφωμα ή ο αντικειμενικός σκοπός στην πρόοδο που κάνει ένας Χριστιανός για να ενωθή «τον νέον άνθρωπον, τον κτισθέντα κατά Θεόν εν δικαιοσύνη και οσιότητι της αληθείας.»—Εφεσ. 4:24.\n13. Πώς το Λεξικό Ουέμπστερ δίνει τον ορισμό της λέξεως αγάπη, και πώς ο Θεός έδειξε ένα τέτοιο είδος αγάπης;\n13 Ο Πέτρος, γράφοντας στους Χριστιανούς των ημερών του, έδειξε την πρόοδο που μπορεί ν’ αναμένεται, όταν ένας έχη πίστι. Είπε τα εξής: «Προσθέσατε εις την πίστιν σας την αρετήν, εις δε την αρετήν την γνώσιν, εις δε την γνώσιν την εγκράτειαν, εις δε την εγκράτειαν την υπομονήν, εις δε την υπομονήν την ευσέβειαν, εις δε την ευσέβειαν την φιλαδελφίαν, εις δε την φιλαδελφίαν την αγάπην.» (2 Πέτρ. 1:5-7) Σύμφωνα με το Τρίτον Νέον Διεθνές Λεξικόν Ουέμπστερ, η αγάπη είναι «αυθόρμητη, αυτό-προσφερόμενη, αγάπη που εκδηλώνεται ελεύθερα δίχως υπολογισμό δαπάνης ή κέρδους για τον δοτήρα ή αξίας εκ μέρους του δέκτου.» Αυτό είναι το είδος της αγάπης, που έδειξε ο Ιεχωβά για τον αμαρτωλό κόσμο του ανθρωπίνου γένους. Ήταν μια αγάπη, που εξεδηλώθη ελεύθερα δίχως υπολογισμό δαπάνης ή κέρδους. Η αγάπη που εξεδηλώθη δεν ήταν κάτι που ωφείλετο στον δέκτη της. Η διευθέτησις για την άρσι της αμαρτίας του κόσμου δεν ήταν κάτι που ώφειλε να το κάμη ο Θεός. Ήταν κάτι που το ανθρώπινο γένος λαμβάνει, αλλά είναι παρ’ αξίαν. Είναι αυτό το είδος της αγάπης που δείχνομε προς αλλήλους και προς τον Θεό;\n14. Τι είπε ο Ιησούς σχετικά με την εκδήλωσι αγάπης;\n14 Ο Ιησούς έδειξε αυτό το είδος αγάπης βασισμένο σε αρχές. Αν ένας Χριστιανός βαδίζη στα ίχνη του Ιησού, πρέπει να δείχνη το αυτό είδος προόδου στην αγάπη. Έπειτα η Χριστιανοσύνη κάνει κάτι γι’ αυτόν. Στην επί του όρους ομιλία του ο Ιησούς έκαμε την εξής εκπληκτική δήλωσι: «Ηκούσατε ότι ερρέθη, “Θέλεις αγαπά τον πλησίον σου”, και μίσει τον εχθρόν σου. Εγώ όμως σας λέγω, Αγαπάτε τους εχθρούς σας . . . και προσεύχεσθε υπέρ εκείνων οίτινες σας . . . κατατρέχουσι· δια να γείνητε υιοί του Πατρός σας του εν τοις ουρανοίς, διότι αυτός ανατέλλει τον ήλιον αυτού επί πονηρούς και αγαθούς, και βρέχει επί δικαίους και αδίκους. Διότι εάν αγαπήσητε τους αγαπώντας σας, ποίον μισθόν έχετε; και οι τελώναι δεν κάμνουσι το αυτό; και εάν ασπασθήτε τους αδελφούς σας μόνον, τι περισσότερον κάμνετε; και οι τελώναι δεν κάμνουσιν ούτως; έστε λοιπόν σεις τέλειοι, καθώς ο Πατήρ σας ο εν τοις ουρανοίς είναι τέλειος.»—Ματθ. 5:43-48.\n15. Πώς μπορεί ένας Χριστιανός να επίδειξη αυτό το είδος αγάπης;\n15 Ο Ιεχωβά είναι τέλειος στην εκδήλωσι της αγάπης του! Έδωσε τον μονογενή του Υιό. Ο Θεός ήταν εκείνος που αυθορμήτως έδωσε, το δε ανθρώπινο γένος απεκόμισε όλη την ωφέλεια. Πώς μπορεί ένας Χριστιανός να είναι τέλειος στην αγάπη του ακριβώς όπως ο ουράνιος Πατήρ είναι τέλειος; Αν ένας Χριστιανός μπορή ν’ αγαπά και να προσεύχεται για τους εχθρούς του και για κείνους που τον διώκουν, τότε αρχίζει να εκδηλώνη το αυτό είδος αγάπης που έχει ο ουράνιος Πατήρ του. Ο Ιεχωβά ο Δημιουργός της γης μας και ολοκλήρου του σύμπαντος επιτρέπει να ανατέλλη ο ήλιος επάνω στους πονηρούς καθώς επίσης και επάνω σ’ εκείνους που είναι καλοί. Δεν υπάρχει διάκρισις. Επιτρέπει να πέφτη η βροχή επάνω στη γη των δικαίων ανθρώπων καθώς και επάνω στη γη των αδίκων ανθρώπων. Δεν δείχνει καμμιά μεροληψία. Η αγάπη του φθάνει μακριά. Η μελέτη σας του Λόγου του Θεού, και ο τρόπος της ζωής σας μεταξύ Χριστιανών ανθρώπων, έχουν αλλάξει την προσωπικότητά σας τόσο ώστε να έχετε αυτό το είδος αγάπης;\n16. Πώς αποκτά κανείς το είδος της αγάπης που πρέπει να έχη ένας Χριστιανός;\n16 Είναι ουσιώδες να έχουν οι Χριστιανοί τέτοια αγάπη αν πρόκειται να κερδίσουν αιώνιο ζωή. Σας έκαμε «η Χριστιανοσύνη σας» ν’ αγαπάτε τους εχθρούς σας, σας έκαμε ν’ αγαπάτε εκείνους που σας διώκουν και σας έκαμε ν’ αγαπάτε τον πλησίον σας; Αν δεν το κάνη αυτό, τότε ίσως υστερείτε σε πίστι, αρετή, γνώσι και σε μερικά άλλα πράγματα που αναφέρει ο Λόγος του Θεού. Ίσως πρέπει να μάθετε περισσότερα για τις αρχές του της αληθείας και δικαιοσύνης. Γι’ αυτό ο Παύλος, γράφοντας στους Φιλιππησίους, είπε τα εξής: «Τούτο προσεύχομαι, να περισσεύση η αγάπη σας έτι μάλλον και μάλλον εις επίγνωσιν και εις πάσαν νόησιν· δια να διακρίνητε τα διαφέροντα, ώστε να ήσθε ειλικρινείς και απρόσκοποι μέχρι της ημέρας του Χριστού, πλήρεις καρπών δικαιοσύνης, των δια του Ιησού Χριστού, εις δόξαν και έπαινον Θεού.» (Φιλιππησ. 1:9-11) Το επιχείρημα του Παύλου δείχνει ότι η αγάπη αυξάνει. Επεκτείνεται, γίνεται πιο άφθονη. Γνώσις και κατανόησις κάθε είδους αυξάνουν με την εκδήλωσι της αγάπης. Η Νέα Αγγλική Βίβλος αναφέρει αυτό το ζήτημα ως εξής: «Αυτή είναι η προσευχή μου, να γίνη η αγάπη σας ολοένα πλουσιωτέρα σε γνώσι και επίγνωσι κάθε είδους, και να σας φέρη έτσι το δώρον της πραγματικής διακρίσεως. Τότε κατά την Ημέραν του Χριστού θα είσθε άψογοι και δίχως μομφή, συγκομίζοντας τον πλήρη θερισμό της δικαιοσύνης, ο οποίος έρχεται δια του Ιησού Χριστού, προς δόξαν και έπαινον του Θεού.» Η υποσημείωσις στη λέξι «διακρίσεως» στη Νέα Αγγλική Βίβλο λέγει: «Ή να σας διδάξη δια της πείρας τα πράγματα, τα οποία αξίζουν περισσότερο.»\n17. Τι άλλο θα σας βοηθήση η αγάπη ν’ αναγνωρίσετε;\n17 Ώστε ακριβής γνώσις του Λόγου του Θεού θα σας βοηθήση ν’ αυξήσετε σε αγάπη. Αυτή η αγάπη θα σας βοηθήση να ιδήτε πόσο θαυμάσιο είναι το ότι ο Θεός επιτρέπει να βρέχη επάνω σε δικαίους και αδίκους. Θα χαρήτε διότι ο ήλιος φέγγει και η βροχή πέφτει επάνω στις εσοδείες ολοκλήρου του ανθρωπίνου γένους για να μπορούν να τρώγουν. Αν ο Θεός μπορή να κάνη αυτά τα καλά πράγματα, τι θα έπρεπε να κάνη ένας Χριστιανός; Σας έχει εξαποστείλει η «Χριστιανοσύνη» σας για να πάτε και να διακηρύξετε τα αγαθά νέα της βασιλείας του Θεού σ’ όλο τον κόσμο; Σας έχει κάμει ένα διάκονο του Θεού; Έχετε προσπαθήσει να μαθητεύσετε μερικούς ανθρώπους, διδάσκοντάς τους τις εντολές, που σας εδίδαξε ο Χριστός Ιησούς;\n18, 19. Πώς οι μάρτυρες του Ιεχωβά προσπάθησαν να εκδηλώσουν αγάπη, και ποια αύξησι έχουν απολαύσει ως αποτέλεσμα;\n18 Με τη Γραφή στα χέρια τους οι μάρτυρες του Ιεχωβά πήγαν στα πέρατα της γης σε εχθρικές χώρες, σε φιλικές χώρες, στη διάρκεια του υπηρεσιακού των έτους 1965. Με αγάπη στην καρδιά τους εκήρυξαν τα αγαθά νέα της βασιλείας του Θεού σε 197 διάφορες χώρες, υπό την διεύθυνσι 92 τμημάτων της Βιβλικής και Φυλλαδικής Εταιρίας Σκοπιά.\n19 Πριν από δέκα μόλις έτη, το 1955, υπήρχαν 570.694 διάκονοι, μάρτυρες του Ιεχωβά, που εκήρυτταν από οικία σε οικία τακτικά κάθε μήνα. Τώρα, όμως, το 1965, υπήρχαν 1.034.268, οι οποίοι εξήγγελλαν τα αγαθά νέα σ’ όλο τον κόσμο, επειδή αυτές οι πρόσθετες εκατοντάδες χιλιάδων είχαν την αγάπη του Θεού, επίσης, στην καρδιά τους.\n20, 21. Ποια άλλα γεγονότα από την έκθεσί τους για το υπηρεσιακό έτος 1965 δείχνουν ότι εξεδήλωσαν αγάπη για τον Θεό και τον πλησίον;\n20 Ο Ιεχωβά Θεός ευλόγησε τους μάρτυρας του Ιεχωβά διότι έδειξαν αγάπη προς τους εχθρούς των και προς εκείνους που τους διώκουν, διότι πολλοί, οι οποίοι αντεστάθησαν στο έργο, έχουν τώρα προσέξει στο άγγελμά τους, και έχουν αφιερώσει τη ζωή τους στον Ιεχωβά Θεό. Πράγματι, στη διάρκεια του τελευταίου υπηρεσιακού έτους εβαπτίσθησαν 64.393, δείχνοντας ότι έχουν αφιερώσει τη ζωή τους στον Ιεχωβά Θεό. Με τη μελέτη του Λόγου του Θεού αποκτούν τώρα ακριβή γνώσι του Ιεχωβά, του Υιού του και του έργου του και εκδηλώνουν το αυτό είδος αγάπης, που εκδηλώνουν αυτοί που έχουν συνταυτισθή πριν από πολλά έτη με τους μάρτυρας του Ιεχωβά. Για ν’ αποδείξουν την αγάπη τους για το ανθρώπινο γένος οι μάρτυρες του Ιεχωβά στους δώδεκα μήνες του υπηρεσιακού έτους 1965 εδαπάνησαν 171.247.644 ώρες πηγαίνοντας από οικία σε οικία και επισκεπτόμενοι ανθρώπους στα σπίτια των διεξάγοντας Γραφικές μελέτες. Έχουν κάμει 59.165.475 επανεπισκέψεις σε ενδιαφερόμενα άτομα, και κάθε εβδομάδα στη διάρκεια ολοκλήρου του έτους διεξήγαγαν 770.595 Γραφικές μελέτες στα σπίτια ενδιαφερομένων ατόμων. Αυτές οι μελέτες διεξάγονται με τη Γραφή και με βιβλία για τη μελέτη της Γραφής.\n21 Για να βοηθηθούν εκείνοι, οι οποίοι δεν διαθέτουν ούτε μία ώρα την εβδομάδα για μελέτη, διετέθησαν εκατομμύρια αντιτύπων βιβλίων και βιβλιαρίων στους ανθρώπους σε 164 διάφορες γλώσσες, και οι μάρτυρες του Ιεχωβά μπόρεσαν να διαθέσουν 4.450.687 δεμένα βιβλία, 12.326.060 βιβλιάρια και 135.397.426 περιοδικά σ’ όλο τον κόσμο. Επιπροσθέτως μπόρεσαν να κάμουν 1.614.146 συνδρομές στα δύο θαυμάσια περιοδικά, Η Σκοπιά και Ξύπνα!\n22. Εκτός του ότι εκτελούν τη διακονία τους δίχως πληρωμή, ποια δαπάνη έχουν υποστή οι μάρτυρες του Ιεχωβά προσωπικώς για να κηρύξουν;\n22 Στη διάρκεια του υπηρεσιακού έτους 1965 παρέστη ανάγκη, όπως η Βιβλική και Φυλλαδική Εταιρία Σκοπιά εκτυπώση στις τυπογραφικές εγκαστάσεις της 119.238.970 αντίτυπα του περιοδικού Η Σκοπιά και 110.379.879 του περιοδικού Ξύπνα! Αυτό σημαίνει ένα σύνολο 229.618.849 περιοδικών που εξετυπώθησαν από την Εταιρία και διενεμήθησαν σε ολόκληρο τον κόσμο μέσω συνδρομών και διαθέσεως μεμονωμένων αντιτύπων. Το μεγάλο έργο μαρτυρίας, που γίνεται από τους μάρτυρας του Ιεχωβά, είναι καθ’ ολοκληρίαν εθελοντικό. Οι μάρτυρες του Ιεχωβά δεν πληρώνονται για να πηγαίνουν από οικία σε οικία. Εκτός αυτού, δαπανούν αρκετά χρήματα για βενζίνη, για εισιτήρια τροχιοδρόμων και λεωφορείων και άλλων μεταφορικών μέσων, για να μεταβούν στους ανθρώπους σε οποιοδήποτε μέρος ώστε να διαδοθούν τα αγαθά νέα. Έχουν φθείρει πολύ δέρμα υποδημάτων βαδίζοντας σε δρόμους του υπαίθρου μέσ’ από χωριά, σε μεγάλες πόλεις και σε αγροτικές περιοχές, για να μιλήσουν στους ανθρώπους για τ’ αγαθά νέα της βασιλείας του Θεού. Η αγάπη του Θεού εκτείνεται προς όλο το ανθρώπινο γένος, και οι αληθινοί Χριστιανοί οφείλουν να εκδηλώσουν την αγάπη τους, επίσης, αν πρόκειται να είναι Χριστιανοί μάρτυρές του.\n23. Γιατί συνεχίζουν να κηρύττουν ακόμη και ενώπιον του διωγμού;\n23 Οι μάρτυρες του Ιεχωβά θα συνεχίσουν να κάνουν αυτό το έργο, διότι αγαπούν τον Θεό, αγαπούν τους συνανθρώπους των, αγαπούν τους εχθρούς των και εκείνους που τους διώκουν. Έστω και αν ο διωγμός είναι δυνατόν να προχωρήση τόσο ώστε να καταλήξη σε θάνατο μερικών από τον λαό του Ιεχωβά, εκείνοι που παραμένουν ζώντες θα συνεχίσουν να κηρύττουν τα αγαθά νέα της βασιλείας του Θεού.\n24. Πόσοι παρευρέθησαν στην Ανάμνησι στις 16 Απριλίου 1965, και πόσοι ωμολόγησαν ότι είναι μέλη της ουρανίας «νύμφης» του Χριστού;\n24 Για να σας δείξωμε το ενδιαφέρον που έχει ο λαός για το έργο που κάνουν οι μάρτυρες του Ιεχωβά, αναφέρομε ότι στις 16 Απριλίου 1965 παρευρέθησαν στην Ανάμνησι του θανάτου του Χριστού Ιησού στις Αίθουσες Βασιλείας ή άλλους τόπους συγκεντρώσεως, που εχρησιμοποίησαν οι μάρτυρες του Ιεχωβά σ’ αυτή την ειδική ευκαιρία, 1.933.089 άτομα. Από αυτόν τον αριθμό, μόνο 11.550 έλαβαν μέρος στα εμβλήματα του άρτου και του οίνου, δείχνοντας ότι είναι από την τάξι της «νύμφης» του Χριστού και προσδοκούν να γίνουν συγκληρονόμοι με τον Ιησού Χριστόν σε ουράνια δόξα και να συμμετάσχουν μαζί με αυτόν ως βασιλείς και ιερείς. Αυτοί αποτελούν απλώς ένα υπόλοιπο των 144.000, που εδήλωσε ο Χριστός Ιησούς στην Αποκάλυψι ότι θα εξελέγοντο από όλο το ανθρώπινο γένος για να είναι μαζί του στην ουράνια δόξα, και να κυβερνήσουν τη γη με τον Ιησού Χριστό για χίλια έτη. Σ’ αυτή τη χρονική περίοδο θα γίνη η ανάστασις εκείνων που βρίσκονται στον Σιεόλ, και τι εκπαιδευτικό έργο θα προμηθεύση αυτή η χιλιετής περίοδος!\n25. Τι ενθαρρύνονται να κάμουν άνθρωποι όλων των θρησκειών;\n25 Τι έχει κάμει για σας η θρησκεία σας—είτε είναι Χριστιανική, είτε Ινδουιστική, Βουδδιστική, Μουσουλμανική ή οποιαδήποτε άλλη; Σας έχει φέρει πραγματική αγάπη, αγάπη για τον πλησίον, αγάπη για τους εχθρούς σας, αγάπη για κείνους που σας διώκουν; Σας έχει κάμει να πορεύεσθε και να μαθητεύετε ανθρώπους όλων των εθνών και να τους διδάσκετε την αγάπη του Θεού και την αγάπη του Υιού του Χριστού Ιησού; Ανέπτυξε η θρησκεία σας σε σας μια νέα προσωπικότητα με αγάπη για όλο το ανθρώπινο γένος; Αν δεν το έχη κάμει αυτό, τότε μην αμελείτε τη λατρεία του Ιεχωβά Θεού μαζί με τους μάρτυρας του Ιεχωβά στις Αίθουσές των Βασιλείας και μάθετε πώς ν’ αγαπάτε τον Θεό και πώς ν’ αγαπάτε όλο το ανθρώπινο γένος. Τότε θα ίδετε τι η Χριστιανοσύνη, και όχι ο «Χριστιανισμός», μπορεί να κάμη για σας.\n[Πίνακας στη σελίδα 84-87]\nΕΚΘΕΣΙΣ ΠΑΓΚΟΣΜΙΟΥ ΥΠΗΡΕΣΙΑΣ ΤΩΝ ΜΑΡΤΥΡΩΝ ΤΟΥ ΙΕΧΩΒΑ ΣΤΟ 1965.


Gossipcopy: ΔΥΝΑΜΙΚΟ ΞΕΚΙΝΗΜΑ ΣΤΙΣ 4 ΑΠΡΙΛΙΟΥ ΓΙΑ ΓΙΑΝΝΙΑ ΑΜΑΡΥΛΛΙΣ ΣΤΟ FRANGELICO UPPER CLASS\nΔΥΝΑΜΙΚΟ ΞΕΚΙΝΗΜΑ ΣΤΙΣ 4 ΑΠΡΙΛΙΟΥ ΓΙΑ ΓΙΑΝΝΙΑ ΑΜΑΡΥΛΛΙΣ ΣΤΟ FRANGELICO UPPER CLASS\nΤο πιο δυνατό σχήμα του καλοκαιριού ξεκινάει την Πέμπτη 4 Απριλίου στο ολοκαίνουριο FRANGELICO UPPER CLASS.\nΟ Γιώργος Γιαννιάς και η Αμαρυλλίς δύο νέοι, ωραίοι και ταλαντούχοι καλλιτέχνες θα ενώσουν τις δυνάμεις τους με στόχο να απογειώσουν την παραλιακή!\nΤο επί σειρά ετών επιτυχημένο και αγαπημένο στέκι που έχει χαρίσει αξέχαστες βραδιές, το γνωστό σε όλους FRANGELICO μετά από ριζική ανακαίνιση, αποτελεί πλέον έναν ολοκαίνουριο χώρο υψηλής αισθητικής και μετονομάζεται σε FRANGELICO UPPER CLASS.\nΟ καινούριος χώρος μπαίνει δυναμικά στα νυχτερινά δρώμενα στεγάζοντας τη συνεργασία δύο ιδιαίτερα αγαπητών καλλιτεχνών που έχουν τη διάθεση να ξεσηκώσουν το κοινό και να μας ταξιδέψουν έστω και για λίγες ώρες, μακριά από τις έγνοιες της καθημερινότητας.\nΟ Γιώργος Γιαννιάς βρίσκεται στην καλύτερη φάση της καριέρας του. Με μεγάλες επιτυχίες στις αποσκευές του και με την καθολική αποδοχή ότι αποτελεί μια από τις μεγαλύτερες φωνές του σύγχρονου λαϊκού τραγουδιού, αποτελεί πόλο έλξης του κοινού.\nΗ Αμαρυλλίς με όπλα τη δυνατή σκηνική παρουσία και πάνω απ’ όλα την εκπληκτική φωνή σημειώνει ραγδαία ανοδική πορεία ενώ σύντομα με τα δισκογραφικά της νέα θα μας εκπλήξει ευχάριστα…\nΟ επιχειρηματίας Θανάσης Γκουγκούσης, με το FRANGELICO UPPER CLASS έρχεται να ευχαριστήσει το κοινό για την προτίμησή του και να προσφέρει μια upper class διασκέδαση στην παραλιακή.\nΤους δύο πρωταγωνιστές συμπληρώνουν μουσικά η Χριστίνα Σάλτη, ο Θανάσης Βασιλάκος, ο Θοδωρής Φέρρης και η Κατερίνα Κυριαζή.


Με δοκιμές, 3-1 ο Ολυμπιακός την ΕΑΠ - Onsports.gr\nOnsports Team\t19 Νοεμβρίου 2011, 18:05\nΜε δοκιμές, 3-1 ο Ολυμπιακός την ΕΑΠ\nΟι «ερυθρόλευκοι» επικράτησαν με 3-1 των Πατρινών στον α΄ όμιλο του League Cup στο Βραχάτι.\nΜε τον Νοβότνι και τον Πίντο τους μοναδικούς ξένους στο σχήμα και τον Βραζιλιάνο μάλιστα να χρησιμοποιείται στη θέση του λίμπερο, ο Ολυμπιακός επικράτησε της ΕΑΠ με 3-1 και πήρε την 3η θέση στον α' όμιλο του League Cup, που διεξάγεται στο Βραχάτι.\n«Ήταν ευκαιρία για να δοκιμάσουμε σχήματα, παίκτες και να δούμε πως ανταποκρίνονται... Σήμερα ήμασταν λίγο καλύτεροι απ' ό,τι χθες, χωρίς και πάλι να είμαι απόλυτα ικανοποιημένος», δήλωσε ο Γιάννης Καλμαζίδης ενώ ο Γιώργος Χριστόπουλος σημείωσε από την πλευρά του: «Σε αυτό το παιχνίδι ήθελα να δώσω χρόνο συμμετοχής στα νέα παιδιά από τα οποία έμεινα ευχαριστημένος σε γενικές γραμμές.\nΕΑΠ (Χριστόπουλος): Μαντέκας 12 (11/23 επ., 53% υπ. - 06% άριστες), Πατρινός 2, Μακρυγιάννης 8 (3/5 επ., 3 άσοι, 2 μπλοκ), Πινκ 9 (7/25 επ., 2 άσοι), Παπαδόπουλος Τζ. 13 (12/17 επ.), Παπαδόπουλος Π. 14 (12/33 επ., 2 μπλοκ, 53% υπ. - 33% άριστες), Αχιλλεόπουλος -λ 55% υπ. - 38% άριστες) / Πατακιάρας.


Αρχίζει προσλήψεις και εκπαίδευση προσωπικού η Melco\nΑρχική ΤΥΧΕΡΑ ΠΑΙΧΝΙΔΙΑKAZINO Αρχίζει προσλήψεις και εκπαίδευση προσωπικού η Melco\nαπό ΠΑΝΑΓΙΩΤΗΣ ΝΤΟΜΑΛΗΣ 26 Σεπτεμβρίου 2019\nΜέχρι τέλος του χρόνου ίσως και αρχές του 2020 το παράρτημα του City of Dreams Mediterranean στην Πάφο αναμένεται να λειτουργήσει και ήδη η εταιρεία προχωράει σε προσλήψεις και εκπαίδευση του προσωπικού.\nΤο Cyprus Casinos Paphos (C2 Paphos) μετά το ναυάγιο που υπήρχε στην χωροθέτησή του κοντά στο Λιμανάκι στην Κάτω Πάφο, ανεγείρεται με γοργούς ρυθμούς στην τουριστική περιοχή Γεροσκήπου, στο τέλος της λεωφόρου Θεάς Αφροδίτης, δίπλα από τον παραλιακό δρόμο.\nΤο καζίνο ανεγείρεται σε οικόπεδο συνολικής έκτασης 2.600 τ.μ., ενώ το συνολικό εμβαδόν του κτηρίου θα είναι περίπου 550 τ.μ. Το C2 Paphos, επίσης, θα διαθέτει περισσότερους από 25 χώρους στάθμευσης για καλεσμένους και πελάτες. Η ICR Cyprus προχωρά στην κατασκευή νέων κτηρίων τόσο για το Καζίνο της Πάφου όσο και για αυτό της Αγίας Νάπας, τα οποία θα έχουν τα χαρακτηριστικά και την ταυτότητα του σήματος Cyprus Casinos ‘C2’.\nΚαι τα δύο δορυφορικά καζίνο θα διαθέτουν περίπου 50 παιγνιομηχανές τελευταίας τεχνολογίας, όπως ορίζεται στη σχετική νομοθεσία.\nΕκπρόσωποι της εταιρείας διαβεβαιώνουν ότι τα C2 λειτουργούν σύμφωνα με την κυπριακή νομοθεσία και τους σχετικούς κανονισμούς, αποδεικνύοντας τη συνεχή δέσμευση της Melco για τα υψηλότερα πρότυπα εξυπηρέτησης, ποιότητας και υπεύθυνου παιχνιδιού.\nΓια το παράρτημα στην Πάφο αναμένεται να εργοδοτηθούν περίπου 30 άτομα για να καλύψουν θέσεις που αφορούν λειτουργούς ηλεκτρονικών μηχανών, ταμίες και φρουρούς ασφαλείας.\nΣημειώνεται πως μέχρι τώρα η εταιρεία Melco εκτός από το προσωρινό καζίνο στη Λεμεσό δορυφορικά καζίνο σε Λευκωσία και Λάρνακα.\nΤο μεγάλο τουριστικό θέρετρο City of Dreams Mediterranean που κατασκευάζεται στη Λεμεσό αναμένεται να είναι έτοιμο περί τα τέλη του 2021.\nΗ λειτουργία του καζίνο στην Πάφο εκτιμάται ότι θα ενισχύσει τις προσπάθειες προσέλκυσης τουριστών που θέλουν να έχουν και αυτήν την επιλογή διασκέδασης.\nΔιαβάστε όλο το άρθρο με τίτλο: ” Αρχίζει προσλήψεις και εκπαίδευση προσωπικού η Melco” : στην πηγή:https://politis.com.cy/\nΚινητικότητα ΟΠΑΠ για το on line Πάμε Στοίχημα. Τι επιλογές εξετάζει !\nΟ ΟΠΑΠ έχει, ήδη, κάνει τις κινήσεις του…..


Ένας γιατρός στην Παλαιστίνη: η καθημερινή μου ζωή\n03.11.16 - Jericho - Antonietta Chiodo\nΑυτή η ανάρτηση είναι επίσης διαθέσιμη σε: Ιταλικα, Γερμανικα\nΓιατροί επί τω έργω στο νοσοκομείο της Ιεριχούς (Φωτογραφία Antonietta Chiodo)\nΠαλαιστίνη, Δυτική Όχθη, η παραμονή μου σ’ αυτά τα εδάφη με ανάγκασε να αντιμετωπίσω την πραγματικότητα: όχι μόνο των ανισοτήτων στον τομέα της υγείας ανάμεσα σε διαφορετικές κοινωνικές τάξεις αλλά και μέσα από πολυάριθμες μαρτυρίες αντρών και γυναικών που σχετίζονται με το ιατρικό επάγγελμα. Ο στρατιωτικός έλεγχος στα εδάφη ανάμεσα στη Ραμάλα, τη Χεβρώνα και την Τζενίν έχει ως αποτέλεσμα συχνές εφόδους μέσα στα ίδια τα νοσοκομειακά δίκτυα, εμποδίζοντας έτσι γιατρούς και νοσοκόμους να εκπληρώσουν ελεύθερα το έργο που, υπό κανονικές συνθήκες, θα παρείχαν στους κατοίκους.\nΘα διηγηθώ μέσα από αυτή τη συνέντευξη που μου παραχώρησε ο Mohammad, γιατρός γυναικολόγος στο νοσοκομείο της Ιεριχούς, την εμπειρία του και τις δυσκολίες που αντιμετωπίζει στο επάγγελμά του λόγω του στρατιωτικού αποκλεισμού.\nΟ Mohammad γεννήθηκε στη Ραμάλα το 1967 από μια οικογένεια προσφύγων που εκδιώχθηκαν από τη γη τους κατά τη διάρκεια της Nakba το 1948. Όπως συμβαίνει σ’ αυτές τις περιοχές, πολλοί οικογενειακοί πυρήνες διασκορπίστηκαν για να ξαναχτίσουν στη συνέχεια τη ζωή τους μεταξύ καταπίεσης και φτώχιας, χάνοντάς έτσι τα λιγοστά πλούτη τους και επιβιώνοντας χάρη στην προσήλωση στις ρίζες τους. Ο Mohammad μεγάλωσε σε μια πολυμελή οικογένεια αποτελούμενη από τη μητέρα, τον πατέρα και δώδεκα παιδιά. Τέλειωσε το σχολείο, όπως και οι περισσότεροι Παλαιστίνιοι, στη Σαουδική Αραβία.\nΤι σε έκανε να διαλέξεις το επάγγελμα του γιατρού;\nΔιάλεξα αυτήν την επιστήμη εξαιτίας των δυνατοτήτων πρόσβασης που προσέφερε σε ευρωπαϊκές σχολές. Ήταν άλλα χρόνια, για ένα παλαιστίνιο φοιτητή το να καταφέρει να μπει σε ένα πανεπιστήμιο της Ιταλίας ή της Γαλλίας ήταν πολύ πιο απλό απ’ό,τι σήμερα. Στην Παλαιστίνη η είσοδος στο πανεπιστήμιο εξαρτάται από το ποιο λύκειο έχεις τελειώσει. Μόνο όποιος είναι απόφοιτος του επιστημονικού λυκείου μπορεί να γραφτεί στην ιατρική. Αυτό σημαίνει λιγότερες επιλογές για το μέλλον σου και δεδομένων αυτών των περιορισμών, αποφάσισα να ακολουθήσω αυτό το δρόμο.\nΈχοντας πάρει το πτυχίο σου στην Ιταλία, από τη σχολή της Περούτζια, τι σε έκανε να επιστρέψεις στην Παλαιστίνη;\nΑπό μικρά παιδιά φέρνουμε το παρελθόν μας μέσα μας, τον αγώνα και τη θέληση για δικαιοσύνη. Έτσι έφτασα στην Ιταλία, έχοντας συνείδηση από την πρώτη στιγμή ότι στο όχι πολύ μακρινό μέλλον θα επέστρεφα για να βοηθήσω το λαό μου. Σκέφτηκα να μείνω αλλά κάτι με τραβούσε εδώ, σαν ένα κάλεσμα από τη γη μου. Χωρίς αυτήν για μένα δε θα ήταν μια ευτυχισμένη ζωή. Έμεινα στην Ιταλία 5 χρόνια, τα πιο μακριά της ζωής μου, δεν μπόρεσα ποτέ να ξαναγυρίσω, γιατί δεν ξέρεις ποτέ αν θα σου ανακαλέσουν τη βίζα όταν περάσεις τα σύνορα, και έτσι δεν τέλειωσα τις σπουδές μου. Μόλις πήρα το πτυχίο κατάλαβα ότι δεν είχα πια τίποτα να χάσω, πήρα τη βίζα μου, το διαβατήριο και τις βαλίτσες μου ξέροντας ότι θα γύριζα στην Παλαιστίνη και θα έμενα εδώ για πάντα.\nΥπάρχουν σημαντικές διαφορές ανάμεσα στο να είσαι γιατρός στην Παλαιστίνη ή στην Ευρώπη;\nΑσφαλώς ναι, χωρίς να ξεκινήσουμε από τα θεμελιώδη ανθρώπινα δικαιώματα, μπορούμε να αναφέρουμε τις νοσοκομειακές τεχνικές και τα μηχανήματα στα οποία δεν έχουμε πρόσβαση καθημερινά, σαν παράδειγμα μπορώ να σου πω ότι η λαπαροσκόπηση άρχισε να εφαρμόζεται εδώ μόλις πριν πέντε χρόνια. Λείπουν υποδομές, εξοπλισμός και φάρμακα, ακόμη και γενόσημα. Συχνά η μεγαλύτερη δυσκολία μας είναι στην αντιμετώπσιη του καρκίνου, δεν έχουμε ελεύθερη πρόσβαση στις χημειοθεραπείες. Και όχι μόνο αυτό, στην Παλαιστίνη τα στρατιωτικά σημεία ελέγχου είναι παντού, αν πάρω μια επείγουσα κλήση από κάποιον ασθενή μου, κάποιες φορές δεν μπορώ να απαντήσω, γιατί αν μόνο πλησιάσω το χέρι μου στην τσέπη μου κινδυνεύω να με σκοτώσουν, και έτσι τυχαίνει να καθυστερώ τις επισκέψεις ακόμα και για πολλές ώρες. Όταν σε σταματάνε στο δρόμο δεν ξέρεις ποτέ μετά από πόση ώρα θα σε αφήσουν να φύγεις. Είμαι ένας γιατρός που εργάζεται για τη ζωή στη χώρα του τρόμου, αλλά εγώ πιστεύω στη ζωή και θα συνεχίσω να ξεγεννώ παιδιά, γιατί αυτή είναι η αποστολή μου.\nΠοιες είναι οι μεγαλύτερες δυσκολίες που διαπιστώνετε στην προμήθεια των φαρμάκων;\nΔυσκολίες συχνά αξεπέραστες συναντάμε όσον αφορά στα αποθέματα των φαρμάκων για τις χημειοθεραπείες. Αναγκαζόμαστε να καταφεύγουμε στα αποθέματα άλλων νοσοκομείων, αφήνοντας τους ασθενείς ακάλυπτους ακόμη και για μεγάλες περιόδους.\nΤι συμβαίνει όταν από χώρες όπως η Ιταλία συγκεντρώνονται και στέλνονται φάρμακα στις χώρες του τρίτου κόσμου;\nΘα σου διηγηθώ την εμπειρία μου και την εμπειρία των παλαιστίνιων γιατρών πάνω σ’ αυτό το θέμα, σ’ ευχαριστώ που το έθιξες. Ναι, τα φάρμακα που συγκεντρώνετε και που βρίσκονται κοντά στην ημερομηνία λήξης τους, στέλνονται όντως σ’ αυτές τις περιοχές. Ωστόσο, όταν ένα φάρμακο φτάνει στα σύνορα έξι μήνες πριν τη λήξη του, το κρατάνε στο τελωνείο για πολύ καιρό. Όταν φτάνουν στις μονάδες συχνά είναι άχρηστα επειδή έχουν λήξει λόγω της μακράς περιόδου αποθήκευσής τους που έχει αποφασίσει η ισραηλινή κυβέρνηση. Βρισκόμαστε λοιπόν σε μια κατάσταση που απ’ την πλευρά μας δεν μπορούμε να την ελέγξουμε.\nΤο ιατρικό προσωπικό έχει ποτέ δεχτεί παρενοχλήσεις από την ισραηλινή κυβέρνηση;\nΝαι, μας απειλούν συνεχώς, συχνά όταν κάποιος τραυματίας φτάνει στο νοσοκομείο μας, βρισκόμαστε με τα πολυβόλα των στρατιωτών να μας σημαδεύουν στην πλάτη, εμποδίζοντάς μας έτσι να παρέμβουμε, αν το κάνουμε μας πυροβολούν. Κάποιες φορές χωρίζουν τους γιατρούς από τους νοσοκόμους και μας απομακρύνουν απο τους διαδρόμους, αναγκάζοντάς μας έτσι να παρακολουθούμε από μακριά τους τραυματίες να πεθαίνουν αιμόφυρτοι στο πάτωμα. Αυτό που σου διηγούμαι δυστυχώς δεν είναι σπάνιο φαινόμενο. Σα γιατροί βρισκόμαστε ακάλυπτοι, από νομικής άποψης, δεν έχουμε προστασία, ακόμη και για ένα ελάχιστο λάθος μάς φυλακίζουν χωρίς δίκαιη δίκη: έχουμε διαλέξει αυτό το επάγγελμα για να σώζουμε ζωές αλλά συχνά καλούμαστε να σώσουμε τον εαυτό μας.\nΚατηγορίες: Ανθρώπινα Δικαιώματα, Μέση Ανατολή, Πρωτότυπο Περιεχόμενο, Συνεντεύξεις, Υγεία\nTags: εκπαίδευση, Ιεριχώ, Παλαιστίνη, υγεία\nExclude ID: 392646


WOODALUX: Ένα εξαιρετικό υλικό για τη σύγχρονη αρχιτεκτονική από την ALUMIL | Alunet\nΑρχική/ΕΝΗΜΕΡΩΣΗ/ΕΛΛΗΝΙΚΗ ΑΓΟΡΑ/WOODALUX: Ένα εξαιρετικό υλικό για τη σύγχρονη αρχιτεκτονική από την ALUMIL\nWOODALUX: Ένα εξαιρετικό υλικό για τη σύγχρονη αρχιτεκτονική από την ALUMIL\n12/07/2019Τελευταία Ενημέρωση: 22/07/2019\nΗ ALUMIL παρουσιάζει ένα ακόμη πρωτοποριακό αρχιτεκτονικό προϊόν που συνδυάζει τη στιβαρότητα του αλουμινίου, την απόδοση των συνθετικών υλικών και την αισθητική του φυσικού ξύλου, για ένα τελικό αποτέλεσμα που εντυπωσιάζει.\nΜε περισσότερα από 30 χρόνια εμπειρίας, η ALUMIL είναι μια από τις κορυφαίες εταιρείες στον τομέα του σχεδιασμού και της παραγωγής αρχιτεκτονικών συστημάτων αλουμινίου. Αποστολή της είναι η βελτίωση της ποιότητα ζωής των ανθρώπων μέσω της ενίσχυσης της απόδοσης των κτιρίων, με προϊόντα υψηλής ποιότητας, τεχνολογίας και αισθητικής.\nΤο WOODALUX αντιπροσωπεύει τη συνεχή επιδίωξη της ALUMIL για αριστεία και επίτευξη κορυφαίων επιπέδων απόδοσης και καινοτομίας. Πρόκειται για ένα καινοτόμο προϊόν, το οποίο συνδυάζει τη στιβαρότητα του αλουμινίου, την απόδοση των συνθετικών υλικών και την αισθητική του φυσικού ξύλου. Το WOODALUX ενσωματώνει ασύγκριτα πλεονεκτήματα και αποτελεί ένα εξαιρετικό εργαλείο, έτοιμο να εξυπηρετήσει τις πολυάριθμες ανάγκες της σύγχρονης αρχιτεκτονικής.\nΤο WOODALUX είναι ένας εξαιρετικός συνδυασμός αλουμινίου και συνθετικής ξύλινης επίστρωσης, ένα καινοτόμο προϊόν υψηλής ποιότητας. Η εξωτερική στρώση αποτελείται από 20% πούδρα ξύλου και 70% πολυαιθυλένιο συν 10% από άλλα συστατικά σύμφωνα με τα πρότυπα “REACH”, αναμειγμένα όλα με μια ειδική συνταγή για να προσφέρουν φυσική εμφάνιση μακράς διάρκειας σε διάφορες κατασκευές.\nπλέγματα και διάφορες διακοσμητικές κατασκευές, επίτοιχες και κρεμαστές\nΤα προφίλ WOODALUX είναι κατάλληλα για κατασκευές επένδυσης κτιρίων και σκίασης, καθώς και για τη βελτίωση της αισθητικής και της ενεργειακής απόδοσής τους.\nΕίναι κατάλληλα για εξωτερική χρήση, καθώς χαρακτηρίζονται από εξαιρετική αντοχή σε πολύ έντονες καιρικές συνθήκες. Οι βέργες WOODALUX συνοδεύονται από ένα σύνολο προφίλ αλουμινίου και εξαρτημάτων για τη δημιουργία στιβαρών υποστηριγμάτων, ακόμα και όταν υπάρχει θερμοπρόσοψη κτιρίου.\nΤοποθετημένες οριζόντια, κατακόρυφα ή σε γωνιακή θέση, οι περσίδες WOODALUX δημιουργούν στιβαρές κατασκευές σκίασης με τον πιο κομψό και φυσικό τρόπο. Ο συνδυασμός με την πέργκολα SMARTIA PG120F Creta προσφέρει έναν στιλάτο συνδυασμό χρωμάτων και υλικών.\nΤοποθετημένες στις κολώνες εφαπτόμενα ή ένθετα, οι βέργες WOODALUX επιτρέπουν πολύ μεγαλύτερες διαστάσεις και αποστάσεις από κολώνα σε κολώνα. Ταυτόχρονα συνδυάζονται και με προφίλ αλουμινίου βαμμένα ηλεκτροστατικά για μεγιστοποίηση του αισθητικού αποτελέσματος.\nΓια παράδειγμα, η σειρά SMARTIA FC80 με το πλάγιο παραλληλόγραμμο 25×90 χιλ. ένθετα και η SMARTIA FC50 με το ορθογώνιο 24×120 χιλ. εφαπτομενικά, καθώς και πλήθος άλλων στάνταρ και προσαρμοσμένων τυπολογιών.\nΤο WOODALUX χαρακτηρίζεται από υψηλά επίπεδα ευελιξίας και εξατομίκευσης, αυξάνοντας το πλήθος των διαθέσιμων λύσεων και ικανοποιώντας τις ανάγκες διαφόρων έργων. Τα προφίλ είναι διαθέσιμα σε στάνταρ και σε ειδικά μήκη και χρώματα, με βάση τη συμφωνημένη εμπορική πολιτική.\nΤελευταίο αλλά εξίσου σημαντικό, η ευελιξία σχεδιασμού για την οποία η ALUMIL χαρακτηρίζεται, επιτρέπει την ανάπτυξη κατά παραγγελία προφίλ για ποικίλους άλλους σκοπούς, εάν ζητηθεί.\nΗ κατεργασία του WOODALUX γίνεται όπως και του αλουμινίου, το οποίο προσφέρει κατασκευαστική ευκολία και πολυπλοκότητα κατεργασίας. Παρέχονται και ειδικές τάπες με όμοια επιφάνεια και χρώμα.\nΈχει υλοποιηθεί ένα πλήθος ελέγχων και δοκιμών όσον αφορά στη σταθερότητα του χρώματος και την ανθεκτικότητα σε UV ακτινοβολία, την αποκόλληση υπό σκληρές συνθήκες, την αντοχή στην αλμύρα και σε παράγοντες αποσύνθεσης του ξύλου, τη συγκέντρωση σε βαρέα μέταλλα κ.λπ. σύμφωνα πάντα με τα σχετικά πρότυπα.\nΣε συμμόρφωση με τον Κανονισμό (EC) 1907/2006 (REACH), έχει επιβεβαιωθεί ότι καμία ένωση δεν συμπεριλαμβάνει φθαλικά ή φωσφορικά επιβραδυντικά φωτιάς.\nΓια τον πυρήνα αλουμινίου, η παραγωγή της ALUMIL είναι πλήρως πιστοποιημένη σύμφωνα με όλα τα πρότυπα ποιότητας και περιβαλλοντικής διαχείρισης, όπως το EN ISO 9001:2015, ISO 14001:2015 κ.λπ.\nALUMIL WOODALUX Αρχιτεκτονική\nΣχολή Τεχνιτών Αλουμινίου ΕΚΚΝ Αυλώνα: Ολοκλήρωση με μεγάλη επιτυχία του 7ου κύκλου σπουδών\nΈρχονται μέτρα στήριξης της οικοδομής


Πάτρα - Συνήγορος Αλέξη Φράγκου: «Έβλεπε μόνο τον φονιά του... - Star.gr\nΕΛΛΑΔΑ Τρίτη, 14 Μαΐου 2013, 10:10\nΠάτρα - Συνήγορος Αλέξη Φράγκου: «Έβλεπε μόνο τον φονιά του αδερφού του»\n«Κουράγιο» του ευχήθηκαν οι φίλοι του-Απολογήθηκε στον Ανακριτή για τον θάνατο του Ν. Ντάντη\nΗ υπερασπιστική γραμμή δεν άλλαξε για τον Αλέξη Φράγκο που απολογήθηκε την Δευτέρα στον ανακριτή αυτή τη φορά για τον θάνατο του Νίκου Ντάντη, ο οποίος βρισκόταν στο ίδιο αυτοκίνητο με τον Πάνο Τσίρκα, όταν δέχτηκε πυροβολισμούς στην οδό Ανθείας.\nΤο θύμα εξέπνευσε 14 μέρες μετά το πρωί του Μεγάλου Σαββάτου.\nΟ Αλέξης Φράγκος είπε ότι δεν είχε πρόθεση να σκοτώσει τον Ντάντη και ότι στόχος του ήταν να εκδικηθεί για τον θάνατο του αδερφού του.\nΟι συνήγοροι υπεράσπισής του τόνισαν ιδιαίτερα την ψυχική κατάσταση του πελάτη τους υπογραμμίζοντας ότι ήταν εν βρασμώ ψυχής.\nΟ Σάκης Κεχαγιόγλου επεσήμανε σε δηλώσεις του ότι ο Αλέξης Φράγκος κατέθεσε πως πως δεν ήταν στις προθέσεις του να σκοτώσει το δεύτερο θύμα αυτού του περιστατικού. Ήταν σε κατάσταση βρασμού, ψυχικής ορμής και ότι πιθανότατα τα τραύματα να έγιναν κατά την κίνηση του Ν. Ντάντη να βγει από το αυτοκινητο.\nΟ έτερος συνήγορος του Αλέξη Φράγκου, Περικλής Πασχάκης δήλωσε ότι "η ψυχική κατάσταση του κατηγορούμενου ήταν τέτοια που στην ουσία δεν έβλεπε κανένα άλλο πρόσωπο, παρά μόνο τον φονιά του αδερφού του".\n"Κουράγιο" του ευχήθηκαν οι φίλοι του\nΑνέκφραστος και αγέλαστος ο Αλέξης Φράγκος, υπό αυξημένα μέτρα ασφαλείας βγήκε από το δικαστικό μέγαρο, το οποίο σύμφωνα με πληροφορίες είχε ερευνήσει ειδικός πυροτεχνουργός υπό τον φόβο τοποθέτησης εκρηκτικού μηχανισμού.\nΈξω από τα δικαστήρια ήταν συγκεντρωμένοι αρκετοί φίλοι του, οι οποίοι, την ώρα που αναχωρούσε το αυτοκίνητο της αστυνομίας του ευχήθηκαν κουράγιο. "Γεια σας μάγκες" τους απάντησε ο Αλέξης Φράγκος μέσα από την κλούβα της αστυνομίας.


Όταν εξετάζουμε προσεκτικά τις νέες κινήσεις στην αγορά, θα παρατηρήσουμε γρήγορα ότι σχεδόν κάθε κλάδος αποκομίζει τα μέγιστα οφέλη μετά την εφαρμογή κατάλληλων λύσεων πληροφορικής. Είναι γνωστό ότι η εκκίνηση διαφορετικών λύσεων σε μια μόνιμη λύση σας επιτρέπει να αυτοματοποιήσετε μερικά από τα πιο συνηθισμένα καθήκοντα που εκτελούνται σε μια εταιρεία.\nΕκτός από την ευκολία, σώζουμε και αυτή τη στιγμή και αγοράζουμε διαφανείς πληροφορίες που τρέχουν από λογισμικό που αποτελεί όλη την ημέρα ανάλυση του γραφείου μας. Οι δυνατότητες που έχουν τα επιλεγμένα συστήματα είναι ατελείωτες.\nΚατά τύχη, μπορεί να ζήσει και ένα εξατομικευμένο πρόγραμμα γαστρονομίας. Ένα κοινό ολοκληρωμένο σύστημα παραγγελιών, με τα γεύματα στην κουζίνα και την εξωτερική διανομή, που θα εξομαλύνουν τη διαδικασία λειτουργίας του εστιατορίου, έτσι ώστε να εξοικονομείται χρόνος με το γυμνό μάτι. Η συνεχής αποθήκευση δεδομένων σχετικά με τις μετοχές και η ισχυρή επεξεργασία τους θα μας επιτρέψουν να ελέγξουμε τα οικονομικά μας στο επόμενο μέρος. Αυτό που είναι εξαιρετικά, η προετοιμασία μιας σωστής βάσης διαχείρισης για το πρόγραμμα ουσιαστικά εξαλείφει την ανάγκη να είναι ειδικός στη λειτουργία του συστήματος.\nΦανταστείτε ότι ο πελάτης παραγγέλνει πίτσες στο ταμπλέτα του σερβιτόρου. Η παραγγελία εισέρχεται αυτόματα στην κουζίνα. Ταυτόχρονα, η εξωτερική διανομή απαιτεί την τελευταία πίτσα που έχει ζητήσει ο πελάτης στο εστιατόριο. Το σύστημα παραγγέλνει αυτόματα δύο γεύματα του ίδιου τύπου, χωρίς να χρειάζεται να περάσει τη γνώση από στόμα σε στόμα. Η εργασία παράγεται πολύ εύκολα. Αυτό που είναι εξαιρετικά, τα στοιχεία για το υλικό των πιο διατεταγμένων πιάτων είναι συγκεντρωμένα στην συνειδητοποίηση του προγράμματος, το οποίο σύντομα θα καθορίσει στην περίοδο που μας κάνει τα πιο επιτυχημένα.\nΤα πλεονεκτήματα των έξυπνων λύσεων πληροφορικής είναι αναρίθμητες. Για να πείσετε τον εαυτό σας για τις ικανότητές τους.\nTo logismiko ypologisth ypokeitai se nomikh prostasia me bash to\nFilo3enoyntai gia ena brefos syndromh epi8ymoyn prosbash sto hlektroniko periodiko\nSyskeyasia trofimwn se aloyminoxarto\nNomikh topo8ethsh selidwn


Ο Ryu και τα κορίτσια του στο νέο trailer του Ninja Gaiden: Master Collection! - Unboxholics.com\nΈρχεται το κατακαλόκαιρο!\nΗ Team Ninja μοιράστηκε στη δημοσιότητα ένα νέο βίντεο από το επερχόμενο Ninja Gaiden: Master Collection, λίγους μήνες μετά από την αποκάλυψή του στο περασμένο Nintendo Direct.\nΣε αυτό, η ομάδα ανάπτυξης εστιάζει σε όλους τους χαρακτήρες που βρίσκονται και στα τρία παιχνίδια και έτσι θα πάρετε μια αρκετά μεγάλη γεύση από το gameplay του Ryu, της Ayane, της Rachel, της Momiji και της Kasumi.\nΑξίζει να σημειωθεί ότι τα δύο πρώτα παιχνίδια είναι οι “Sigma” εκδόσεις, οι αναβαθμισμένες δηλαδή που περιέχουν επιπλέον περιεχόμενο, ενώ το τρίτο κεφάλαιο είναι η έκδοση του Wii U, η Razor’s Edge. Το πακέτο του Master Collection θα έρθει με όλα τα DLCs που είχαν κυκλοφορήσει στο παρελθόν.\nΤο Ninja Gaiden Master Collection θα κυκλοφορήσει στις 10 Ιουνίου για τα Nintendo Switch, Xbox κονσόλες, PC και PS4. Δείτε το νέο trailer παρακάτω.\nTags: ninja gaiden: master collection trailer


Ανασκόπηση Δεκέμβριος 2021 | Νέες Αφίξεις - Blog e-table.gr\nΟι Νέες Αφίξεις Εστιατορίων που καλωσορίζουμε στο e-table.gr!\nΗ εκπνοή του 2021 έφερε 25 ενδιαφέρουσες νέες αφίξεις εστιατορίων στο e-table.gr, από κάθε γωνιά της Αθήνας και της Θεσσαλονίκης που σίγουρα πρέπει να γνωρίζεις!\nΞεκινάμε από το κέντρο της Αθήνας, για να καλωσορίσουμε στην παρέα μας το Cubamar. Το νέο κουβανέζικο εστιατόριο στην καρδιά της πόλης, το Γκάζι, ήρθε για να δώσει μια ιδιαίτερη έθνικ επιλογή στις γεύσεις μας. Όμως επειδή οι γαστρονομικές αναζητήσεις μας στην έθνικ κουζίνα, δε σταματούν ποτέ, ταξιδέψαμε στην αυθεντική παράδοση της Λατινικής Αμερικής στο Παγκράτι. Τόσο εμείς, όσο και ο φιλόξενος χώρος του Mi Vida, σε προσκαλούμε να μη χάσεις τις μοναδικές δημιουργίες του διακεκριμένου chef Παναγιώτη Μουτσόπουλου που επιμελείται το μενού. Λίγο πιο πέρα, στην περιοχή του Χίλτον συναντήσαμε τη Σπάλα, που σερβίρει αποκλειστικά στους λάτρεις του κρέατος, ελληνική κουζίνα από προσεκτικά επιλεγμένες πρώτες ύλες κυρίως από τους μικρούς παραγωγούς της Ελλάδας.\nΚατευθυνόμενοι στου Ψυρρή, συναντάμε το Ivis4 Restaurant. Εκεί, ο Γιάννης Λουκάκος εμπνευσμένος από την μεσογειακή κουζίνα δημιουργεί και υπογράφει ένα ευφάνταστο μενού με “πειράγματα” σε κλασικές συνταγές, με την προσθήκη πρωτοποριακών ιδεών που κάνουν τον ουρανίσκο μας να ξεχάσει όσα ήξερε για το φαγητό.\nΣτο Νέο Ψυχικό, έφτασαν στην παρέα μας οι Dioskouri Food and Mood. Καινούργιο μενού, νέα πρόσωπα και νέα φιλοσοφία, όλα έτοιμα για να προσφέρουν μεσογειακή κουζίνα με διεθνής επιρροές, σ’ έναν ιδανικό all-day προορισμό. Στα νέα εστιατόρια που προσθέσαμε στην περιοχή του Χαλανδρίου, ήρθε και το The Healthy Bar, για να μας υπενθυμίζει καθημερινά ότι το να τρώμε σωστά μπορεί να είναι τελικά απολαυστικό. Η αυθεντική ναπολιτάνικη τρατορία Nanninella στην Αγία Παρασκευή, είναι και επίσημα μέλος της παρέας του e-table.gr και είναι έτοιμη να ικανοποιήσει όλες τις ιταλικές γαστριμαργικές ανησυχίες σας.\nΣτη συνέχεια, κατευθυνθήκαμε προς το Μικρολίμανο και διαπιστώσαμε ότι πλάι στη θάλασσα δε θα βρεις μόνο φρέσκο ψάρι, αλλά και τις ιταλικές σπεσιαλιτέ του εστιατορίου Φράουλα. Στην άλλη πλευρά της πόλης, πηγαίνοντας προς τα βόρεια προάστια και συγκεκριμένα στην καρδιά του Αμαρουσίου, χτυπά δυνατά το Diego Bar Restaurant. Η διεθνής κουζίνα δίνει έμφαση στις αμερικάνικες φάρμες κρεάτων και το αποτέλεσμα είναι αποκαλυπτικό.\nΤον τελευταίο μήνα του 2021, ήρθαν τρεις ακόμη νέες αφίξεις εστιατορίων στην παρέα του e-table.gr, αυτή τη φορά από την περιοχή της Κηφισιάς. Οι λάτρεις του κρέατος προτείνουμε να επισκεφθείτε το Macelleria Steakhouse, καθώς ο γνωστός chef Κώστας Τσίγκας δημιουργεί καθημερινά μοναδικές γευστικές δημιουργίες. Αν πάλι νοστάλγησες τη θαλασσινή αλμύρα του Αιγαίου, τότε μπορείς να κάνεις κράτηση στις Μικρές Κυκλάδες που προσφέρουν γνήσια ελληνική κουζίνα και ένα πλούσιο μενού βασισμένο στο ψάρι. Για τους πιο ψαγμένους #foodexplorers του e-table.gr, υποδεχτήκαμε το Rakkan Athens, όπου ο βραβευμένος Naruse Fumiaki, συνδυάζει μοναδικά τα ιαπωνικά υλικά για να δημιουργήσει πιάτα γεμάτα δυνατές εμπειρίες.\nΤο σπίτι του Αργύρη, γνωστό ως Argi’s House, έφτασε από τη Γλυφάδα στο e-table.gr και μπορείς να κλείσεις τραπέζι απολαμβάνοντας ζωντανή μουσική από όλο το φάσμα του Ελληνικού τραγουδιού. Αν βρίσκεσαι νοτιότερα, γευμάτισε αλά ιταλικά υπό τους ήχους της live jazz στην γνήσια ιταλική κουζίνα από το Casa Victoria στη Βάρκιζα. Στην περιοχή της Βάρκιζας θα συναντήσεις και τα Ψαράκια & Θαλασσινά, όπου μπορείς ν’ απολαύσεις φρέσκο ψάρι με την οικογένεια ή τους φίλους. Αν όμως μένεις μακριά, μην ανησυχείς. Το εστιατόριο διαθέτει κατάστημα και στην Κηφισιά, το Χαλάνδρι αλλά και τη Γλυφάδα.\nΣτις νέες αφίξεις μας για το Δεκέμβριο 2021, προστέθηκαν και τέσσερα ακόμη μοναδικά εστιατόρια από τη Νέα Φιλαδέλφια. Για εκείνους που αναζητούν μέρος να γευματίσουν με την παρέα τους, συστήνουμε ανεπιφύλακτα το μεζεδοπωλείο Λεμονόκηπος, το γνωστό σημείο συνάντησης για μεσογειακή κουζίνα και παραδοσιακούς μεζέδες στην περιοχή. Όσοι όμως διαλέγουν μεξικάνικη κουζίνα, στο χώρο του Agavita Cantina Mexicana μπορούν να βρουν γεύσεις και ξεχωριστά αρώματα σε έναν πολύχρωμο και μοντέρνο περιβάλλον. Οι φίλοι της μπύρας γνωρίζουν ότι η Εν Αιθρία είναι σήμα κατατεθέν της περιοχής. Μια ξεχωριστή μπυραρία που στεγάζεται σε ένα παλιό αρχοντικό με υπέροχα μπαλκόνια και διακόσμηση, έτοιμη για να δεχθεί κρατήσεις.\nΤέλος, λίγο πιο έξω από την Αθήνα, οι λάτρεις της μεσογειακής κουζίνας, μη χάσετε τις γευστικές προτάσεις του αναγνωρισμένου chef Παναγιώτη Κυρτάτο στο ΕΛΕΑ by Κτήμα Ορεινό που βρίσκεται στους πρόποδες της Πάρνηθας.\nΣτη καρδιάς της Θεσσαλονίκης καλωσορίζουμε 3 μοναδικές προτάσεις εστιατορίων, για όλα τα γούστα. Οι φανατικοί οπαδοί της ιταλικής κουζίνας μπορείτε να δοκιμάσετε pizza και ζυμαρικά στο Trattoria La Pastardo. Εάν από την άλλη προτιμάτε το κρέας, σας προτείνουμε το Κάστρο Πυλαία όπου θα βρείτε ένα όμορφο και ζεστό περιβάλλον για μεσημεριανό ή βραδινό με την παρέα, αλλά και την Λαδόκολλα Αστροφεγγιά που εδώ και δεκαετίες διατηρεί την παράδοση της Λαδόκολλας αλλά και των γεύσεων απο την Πυξαριά Ιωαννίνων.\nΕάν θεωρείς τον εαυτό σου έναν πραγματικά γνήσιο #foodlover, μη χάνεις άλλο χρόνο!\nΞεκίνα να δοκιμάζεις νέες γεύσεις και μοιράσου μαζί μας τις εμπειρίες σου!\nΑνακάλυψε Νέα Εστιατόρια\nΑθήνα θεσσαλονίκη νέες αφίξεις\nPrevious postΥψηλή Γαστρονομία… με υπολογισμένες θερμίδες!\nNext postFood Story: Ώρα για Burger!\nΚαλοκαιρινές βραδιές σε ταβέρνες με κήπο


«Πραγματικά στο κρατάω», ήταν το μήνυμά του προς τον δολοφονημένο εκδότη. Μιλώντας στο περιοδικό Nouvel Obs, ο Henri Roussel, γνωστός με το ψευδώνυμο Delfeil de Ton σημείωσε πως ξέρει ότι «δεν έχει τελειώσει».\n«Τι τον έκανε να αισθανθεί την ανάγκη να σύρει την ομάδα του στο να το παρακάνει», αναρωτιέται, χαρακτηρίζοντάς τον καταπληκτικό άντρα αλλά πεισματάρη. Μετά το πρώτο σκίτσο του Μωάμεθ στο εξώφυλλο το 2011 άγνωστοι έβαλαν φωτιά στα γραφεία του περιοδικού. «Δεν έπρεπε να το κάνει, αλλά το επανέλαβε έναν χρόνο αργότερα, τον Σεπτέμβριο του 2012″, σημείωσε.\n«Ο Charb δεν έχει ακόμα ταφεί και το Obs δεν βρίσκει τίποτα καλύτερο να δημοσιεύσει από ένα πολεμικό και δηλητηριώδες άρθρο για αυτόν».\nΟ Matthieu Croissandeau δημοσίευσε το μήνυμά του στο όνομα της ελευθερίας της έκφρασης και χαρακτηρίζοντάς τον ως έναν από τους «πρωτοπόρους της συμμορίας».


Αρθρίτιδα στον αντίχειρα\nΣ υχνά η πρώτη ένδειξη οστεοαρθρίτιδας είναι ο πόνος στη βάση ενός αντίχειρα (ταπέζιο-μετακαρπική άρθρωση) ο οποίος μπορεί να συνοδεύεται από διόγκωση και περιορισμένη κινητικότητα. Η εκφύλιση του χόνδρου και του οστού μπορεί να προκαλέσει αρθρίτιδα στη βάση του αντίχειρα. Πρόκειται για συχνή πάθηση και επηρεάζει περισσότερο τις γυναίκες της μέσης ηλικίας (50-60 ετών).\nΠάντως, ένα άτομο που εμφανίζει τη νόσο αυτή δεν θα παρουσιάσει οπωσδήποτε αρθροπάθεια και στις υπόλοιπες αρθρώσεις του σώματος του.\nΗ φθορά από την καθημερινή χρήση είναι η πιο συνηθισμένη αιτία της αρθριτιδας του αντιχειρα. Άλλοι παράγοντες είναι ένας προηγούμενος τραυματισμός, όπως το εξάρθρημα του αντίχειρα. Η κλινική εξέταση και οι ακτινογραφίες μπορεί συχνά να αποκαλύψουν τη βαρύτητα του προβλήματος.\nΤα συμπτώματα ανάλογα με το στάδιο της ασθένειας, από ελαφρύ πόνο μέχρι ανικανότητα της χρήσης του αντίχειρα. Χαρακτηριστικά παραδείγματα δραστηριοτήτων που αναφέρει ο ασθενής ότι του προκαλούν πόνο είναι όταν πιάνει ένα μπουκάλι γάλα, όταν γυρίζει το κλειδί στην κλειδαριά, όταν γυρίζει το χερούλι της πόρτας , όταν γράφει κ.λπ. Σε προχωρημένα στάδια της νόσου μπορεί να εμφανίζεται συνεχής πόνος στη βάση του αντίχειρα ακόμη και όταν το χέρι είναι σε κατάσταση ηρεμίας.\nΠόνος στη βάση του αντίχειρα που επιδεινώνεται από απλές δραστηριότητες, όπως γράψιμο, άνοιγμα ενός βάζου ή το στρίψιμο του κλειδιού στην κλειδαριά.\nΔιόγκωση και παραμόρφωση.\nΔυσκολία συγκράτησης μικρών αντικειμένων εξαιτίας του πόνου.\nΗ απλή αποφυγή των επιβαρυντικών δραστηριοτήτων και η αλλαγή των συνηθειών μπορεί να επαρκεί για την υποχώρηση του πρηξίματος και του πόνου. Η εφαρμογή πάγου μπορεί επίσης να βοηθήσει. Τα φαρμακεία και τα καταστήματα ιατρικών ειδών έχουν νάρθηκες που τυλίγουν και σταθεροποιούν την άρθρωση του αντίχειρα, για να μειώσουν την πίεση και τον πόνο του. Για την σωστή τοποθέτηση ενός νάρθηκα επισκεφτείτε φυσικοθεραπευτή ή γιατρό.\nΡωτήστε το γιατρό σας ή ένα θεραπευτή σχετικά με τα εργαλεία και τα μαχαιροπήρουνα που είναι ειδικά σχεδιασμένα για άτομα με αρθρίτιδα, όπως ειδικά ψαλίδια που κλείνουν αυτόματα, εργαλεία και μαχαιροπήρουνα με μεγάλα καλυμμένα χερούλια που διευκολύνουν τη λαβή.\nΦάρμακα. Για τη μείωση του πόνου στην άρθρωση ο γιατρός μπορεί να συστήσει ένα απλό παυσίπονο, όπως η παρακεταμόλη (Depon κ.ά.), η ασπιρίνη ή η ιβουπροφαίνη (Brufen κ.ά.), ή μπορεί να χορηγήσει άλλα αναλγητικά.\nΕγχείρηση. Αν ο πόνος είναι σοβαρός ή περιορίζει την κινητικότητα, ο γιατρός μπορεί να συστήσει εγχείρηση. Αν οι επιφάνειες της άρθρωσης έχουν υποστεί σοβαρές βλάβες, ο χειρουργός μπορεί να αντικαταστήσει την άρθρωση με μία τεχνητή. Η ανάρρωση διαρκεί συνήθως αρκετούς μήνες. Αν και το αποτέλεσμα δε φτάνει το φυσικό αντίχειρα, οι περισσότεροι άνθρωποι που υποβάλλονται στην εγχείρηση μένουν ευχαριστημένοι από τη μείωση του πόνου, τη δύναμη και τη σταθερότητα της άρθρωσης.


Η ΕΚΤ συνεχίζει την ρευστότητα εν όψει οικονομικής αβεβαιότητας – EurActiv.gr\nΗ Ευρωπαϊκή Κεντρική Τράπεζα είναι πιθανό να διατηρήσει πλήρως ανοιχτούς τους κρουνούς της χρηματοδότησης στη σημερινή συνεδρίασή της (8 Ιουνίου), καθώς ο πληθωρισμός παραμένει κάτω από το στόχο της, παρά την μεγαλύτερη οικονομική ανάπτυξη στην ευρωζώνη.\nΗ οικονομία του νομισματικού μπλοκ βρίσκεται στο καλύτερο σημείο της στην τελευταία δεκαετία, αλλά ο πρόεδρος της ΕΚΤ Μάριο Ντράγκι δεν έχει ακόμη πειστεί ότι η πρόσφατη ανάκαμψη του πληθωρισμού είναι ανθεκτική, επειδή η αύξηση των μισθών παραμένει υποτονική.\nΟι περισσότεροι παρατηρητές προβλέπουν ότι οι μηνιαίες αγορές ομολόγων ύψους € 60 δισ. θα συνεχιστούν και τα επιτόκια θα παραμείνουν στα ιστορικά χαμηλά. Ωστόσο, πιστεύουν ότι οι διοικητές των κεντρικών τραπεζών, που θα συναντηθούν στην πρωτεύουσα της Εσθονίας, θα θέσουν τις βάσεις για μια ανακοίνωση αργότερα φέτος σχετικά με την εκκαθάριση της αγοράς ομολόγων, προσφέροντας μια πιο εύρωστη οικονομική προοπτική για την ευρωζώνη.\n«Αναμένουμε ότι η ανακοίνωση της Πέμπτης θα επαναλάβει ότι χρειάζεται ακόμα ένας« εξαιρετικός βαθμός νομισματικής στέγασης », δήλωσε ο Luigi Speranza, οικονομολόγος της BNP Paribas, στο Reuters. Οι αγορές ομολόγων και τα χαμηλά επιτόκια εισήχθησαν σε μια εποχή που η ΕΚΤ φοβόταν τον αποπληθωρισμό ή τη σταθερή μείωση των τιμών που υπονόμευσαν την οικονομική δραστηριότητα.\nΜε την άντληση ρευστών διαθεσίμων στο χρηματοπιστωτικό σύστημα και στην πραγματική οικονομία, η τράπεζα πιστεύει ότι τόνωσε την ανάπτυξη και ώθησε τον πληθωρισμό προς το στόχο της μόλις κάτω από 2,0%.\nΟ πληθωρισμός έφτασε τον ερχόμενο μήνα στο στόχο του 2,0% τον Φεβρουάριο, πριν να υποχωρήσει και πάλι τον Μάρτιο. Το ίδιο μοτίβο επαναλήφθηκε με άνοδο τον Απρίλιο, στο 1,9%, πριν από μια υποχώρηση τον Μάιο. Οι τιμές των τροφίμων και της ενέργειας είναι η αιτία για αυτές τις μεταπτώσεις, λένε οι υπεύθυνοι για τη χάραξη πολιτικής.\nΣτις προσεκτικές πολιτικές της δηλώσεις, η Ευρωπαϊκή Κεντρική Τράπεζα έχει προειδοποιήσει εδώ και καιρό τους κινδύνους που απειλούν την ανάκαμψη της ευρωζώνης. Ο Γερμανός υπουργός Οικονομικών Βόλφγκανγκ Σοίμπλε κατηγόρησε επίσης την ΕΚΤ για τις εμπορικές εντάσεις με τις Ηνωμένες Πολιτείες, επιβάλλοντας ότι η πολιτική της τράπεζας κάνει τις γερμανικές εξαγωγές πολύ φθηνές.\nΚαι οι τεχνικές εκτιμήσεις θα μπορούσαν σύντομα να περιορίσουν τον αριθμό των κρατικών ομολόγων που είναι διαθέσιμα για να αγοράσει η ΕΚΤ, περιορίζοντας την αποτελεσματικότητα του προγράμματος. Ακόμη και με αυτούς τους περιορισμούς, «η πρόθεση της ΕΚΤ είναι να κάνει οποιεσδήποτε επαναληπτικές τροποποιήσεις όσο το δυνατόν πιο βαθμιαία, προκειμένου να μειωθεί η πιθανότητα μιας αδικαιολόγητης αυστηρότερης οικονομικής κατάστασης» υποστήριξε ο κ.Valli από τη Unicredit.